Anak Autisme Melatih Ibu Bapa Menjadi Lebih Kreatif.

Autisme bermaksud satu gangguan dimana kanak-kanak mempunyai kesukaran dalam interaksi sosial dan komunikasi serta tingkah laku terhad dan melakukan sesuatu perkara berulang-ulang. Simptom ini mula ditunjukkan oleh anak-anak seawal umur 3 tahun lagi.

Memang diakui tidak mudah untuk mendekati kanak-kanak autisme kerana mereka tidak suka disentuh, tidak mahu bertentang mata, taksub dengan objek yang berputar seperti kipas dan seolah-olah berada di dalam dunia sendiri.

Melalui pendekatan betul, kanak-kanak autisme yang sering dianggap bermasalah sebenarnya boleh belajar dengan baik dan berdikari. Selagi kita belum kenal dan tahu mengapa mereka menunjukkan kelakuan ‘pelik’, jangan cepat memberi label kepada kanak-kanak autisme hanya kerana mereka dilahirkan begitu.

Mereka bukanlah pembawa masalah, sebaliknya kehadiran mereka sebenarnya memberi peluang kepada kita untuk berfikir lebih kreatif menjaga dan mendidik golongan ini.

Ciri-ciri Autisme :

a)      Mempunyai masalah bercakap dan memahami percakapan orang

b)      Lebih suka bermain bersendirian atau mengasingkan diri – biasanya kekecewaan ditunjukkan melalui tindak balas negatif seperti mengamuk, marah-marah atau perlakuan yang merosakkan diri sendiri

c)       Suka melakukan perkara sama (berulang) dan tidak mahu menerima perubahan. Mereka mudah terganggu jika ada sebarang perubahan dan enggan melakukannya.

d)      Sangat sensitif pada rasa, bau dan bunyi yang menyebabkan mereka menunjukkan perlakuan di luar kawalan

e)      Menunjukkan minat yang pelik, seperti terhadap peta, peralatan elektronik dan sebagainya

Kesan kepada pembelajaran mereka :

a)      Kurang tumpuan dan fokus dalam persekitaran dan pembelajaran

b)      Pertuturan kurang jelas dan sukar difahami

c)       Mengelak daripada membuat kerja dengan cara  menangguh, lari, menanggis atau ‘buat perangai’

d)      ‘Stimming’-  perlakuan merangsang diri sendiri kepada tingkah laku berulang-ulang tanpa tujuan tertentu. Contohnya, berjalan mundar-mandir, ketawa di luar konteks, bermain dengan jari dan sebagainya.

“Apabila kanak-kanak mula menunjukkan ‘perangai’, semua yang hendak diajar tidak sampai. Pendekatan dulu yang menghukum anak tanpa mengambil kira punca tidak boleh digunakan kerana lama kelamaan mereka akan lali dengan hukuman. Sebaliknya, fahami apa yang cuba disampaikan anak melalui perlakuan ditunjukkan.

“Namun pendekatan ini tidak sesuai kerana kita perlu melihat punca kepada satu-satu perlakuan. Ini penting kerana kanak-kanak ini tidak pandai bergaul dan sesetengahnya lambat bercakap, jadi mereka tidak tahu bagaimana hendak memberitahu masalah atau gangguan dihadapi,”  jelas Puan Intan Miranti yang merupakan Perunding Bebas Pendidikan Kanak-kanak Autisme semasa bengkel kesedaran autisme: menangani isu tingkah laku kanak-kanak autisme anjuran Fakulti Pendidikan Universiti Kebangsaan Malaysia (UKM).

Keadaan ini yang selalunya membingungkan ibu bapa, penjaga dan guru. Namun, beberapa strategi boleh kita dilakukan untuk mengatasi masalah ini iaitu:

a ) Gunakan cara yang mudah difahami, contohnya gambar untuk berinteraksi seperti buku berwarna-warni ataupun kad bergambar (flash cards). Pada peringkat awal, gunakan bantuan visual selama satu hingga dua minggu, mengikut keupayaan anak anda. Dengan cara ini, kita dapat melatih mereka mengolah deria visual mereka dengan lebih baik dan dapat menarik perhatian mereka untuk belajar dengan mudah.

b) Ajari anak cara sesuai untuk meminta sesuatu dengan beratur mengikut susunan ( how to takes turn ) walaupun antara dia dan adiknya sahaja di rumah. Gunakan cara hubungan komunikasi yang baik dengan ajari mereka mengucapkan terima kasih dan menggunakan pandangan mata ( eye contacts) dengan anda. Cara ini akan melatih mereka untuk bertenang dan bersabar dalam setiap perkara yang mereka hendak lakukan.  Jika tidak, dia akan kembali ke cara negatif dengan mengamuk apabila permintaannya tidak dipenuhi.

c) Alunan muzik dan disertai pergerakan badan yang tersusun seperti di dalam kelas khas bagi melatih kebolehan tindak balas terhadap arahan yang mudah di dalam pembelajaran. Contohnya, apabila bait lagu menyuruh mereka please sit down and turn around, mereka akan melakukan setiap langkah itu satu per satu mengikut urutan dan meniru apa yang guru mereka lakukan walaupun dalam keadaan yang lambat. Jika dipraktis setiap minggu, kepantasan tindak balas gerakan tubuh ini akan meningkat.

c) Gunakan konsep pembayang awal. Kalau mahu menghentikan sesuatu aktiviti, beri amaran bahawa ia akan ditamatkan dalam masa beberapa minit supaya kanak-kanak itu bersedia. Jangan berhenti mendadak kerana walaupun mereka tahu bercakap, kanak-kanak autisme ada masalah kenali konsep masa.

Contohnya  ‘dalam kiraan lima kita akan berhenti bermain’. Guru perlu mengira penurunan masa dengan terang supaya kanak-kanak autisme mendengarnya. Konsep pembayang awal ini juga memberi peluang kanak-kanak autisme bersedia untuk peralihan aktiviti.

Bagi kanak-kanak normal, kepelbagaian rutin akan menambah keseronokan, tapi bagi kanak-kanak autisme, perubahan rutin membuatkan mereka berasa cemas dan gelisah, terutama yang kurang faham bahasa. Pendekatan ini perlu dilakukan secara konsisten sama ada di sekolah atau rumahbagi mendapat perubahan yang memberangsangkan.

Selamat maju jaya menjadi ibubapa yang kreatif  !


Begini Cara Tanam Tomato Guna Biji Dalam Pasu Berbuah Lebat Dan Subur.

Tomato adalah termasuk dalam kategori buah-buahan secara genetiknya tetapi seringkali disediakan dan dihidangkan sebagai sayur-sayuran.

Khasiat tidak dapat dinafikan bahawa tomato sememangnya mengandungi pelbagai nutrisi yang diperlukan oleh tubuh badan kita.

Selanjutnya ikuti cara menanam pokok tomato dalam pasu dengan subur dan berbuah lebat.

Tomato merupakan sejenis tumbuhan yang mudah ditanam dan cepat berbuah, ia adalah tanaman yang berbuah hanya semusim. Buah tomato boleh di beli di mana-mana pasaraya dengan harga yang murah.

Buah tomato mempunyai pelbagai khasiat dan kebaikan antioksidan semula jadi yang baik untuk kesihatan tubuh badan. Selain itu, tomato mengandungi likopena yang boleh mengurangkan risiko beberapa jenis kanser dan penyakit jantung.

Kandungan air yang tinggi lebih dari 90 % pada buah tomato menjadikannya sebagai ‘diuretic’ yang amat baik untuk mengalirkan toksin keluar daripada badan kita ketika berdiet.

Korang kenalah rajin makan tomato kalau nak elak penyakit kanser ye…nak tanam pun tak susah, ikut je cara kat bawah ni. Korang tak perlu lagi beli kat pasar, jimat dan selamat duit poket korang!

Selamat mencuba kaedah ini.


Petua Lawan Tanda Penuaan, Elok Sangat Ibu Turunkan Amalan Ni Pada Seisi Keluarga!

Mengimpikan kelihatan muda daripada usia sebenar tentunya ramai mahukannya. Lazimnya kita juga sedar untuk kekal nampak muda dan cantik, pastinya ada rutin penjagaan wajah harus diamalkan.

Selain penjagaan dari luaran, amalan pemakanan dan gaya hidup sihat dengan aktif bersenam juga turut mempengaruhi personaliti seseorang agar terlihat bertenaga seperti orang muda.

Melihat perkara-perkara yang perlu dilakukan ini, mungkin ramai menganggap perlu belanja yang besar.

Namum tahukah anda pemilihan makanan berasaskan ulam-ulaman juga dapat membantu untuk kekal awet muda.Belanjanya cukup murah dan mudah disediakan.

Untuk itu, jom kita buat minuman yang istimewa ini yang dikongsikan oleh puan Sumaiyah Abdullah via MAHN.

Nak kulit sihat dan cantik semulajadi kan. Minum lah jus pegaga. Sekali seminggu mesti saya minum. Selain sangat baik untuk kesihatan, pegaga juga beri kesan besar pada kecantikan kerana sifatnya membaiki, merawat dan memelihara tisu.

Sesiapa yang nak kulit anjal, amalkan lah makan atau minum jus pegaga sebab pegaga ni boleh menyokong pembentukan kolagen dan mengelakkan kulit kendur.

Saya share resepi kat sini.

Daun pegaga 7-11 helai
1 gelas air suam
Madu atau raw cane sugar
Susu segar atau  susu tepung(option)

Cara penyediaan :

Blend daun pegaga bersama air suam. Tapis dalam gelas, masukkan madu dan susu. Tak nak letak susu pun boleh. Kacau sebati dan terus minum. Amalkan jus ini sekali seminggu.

Pegaga juga boleh membantu menurunkan berat badan tau. Jadi, sesiapa yang tengah diet tu, masukkan juga menu pegaga dalam list korang. Inshaallah berkesan.

Pilihan lain

Menyentuh tentang awet muda dengan ulam-ulaman ini, selain pagaga sebenarnya ada beberapa lagi ulam-ulaman jika dimakan juga dapat membantu untuk kekal sihat dan muda.

1. Ulam raja
Ulam raja antara ulam paling popular yang baik untuk membantu meremajakan kulit. Caranya mudah, basuh bersih dan boleh terus dimakan dengan nasi panas.

2. Selom
Daun selom antara yang mudah didapati. Malah harganya pun murah saja. Daun selom tinggi kalsium dan vitamin C yang baik untuk kesihatan. Rugilah siapa tak makan!

3. Jantung pisang
Jantung pisang sangat tinggi serat malah boleh elakkan masalah sembelit. Caranya perlu direbus terlebih dahulu sebelum dimakna.

4. Kacang Kelisa
Setengah orang suka masak dan ditumis sebagai sayur. Tak kurang juga yang nak jadikan ulam sahaja. Yang pasti kacang ini kaya protein dan mineral.

5. Kaduk
Daun kaduk antara rahsia cantik bagi kaum ibu. Daun kaduk dikatakan baik untuk sakit pinggang, legakan selsema serta baik untuk melawas kencing. Jika tak mahu makan mentah, rebus dahulu dan kemudian barulah dimakan.


Cara Jemput Bahagia Rumahtangga, Tak Susah Tapi Ramai Tak Buat.

Rumah tangga yang bahagia boleh dikekalkan dengan memberi perhatian pada beberapa perkara kecil yang sebenarnya penting dalam menjaga perhubungan sesama pasangan.

1. Perkahwinan bukan untuk kita mencari pasangan yang melengkapkan segala keperluan, makan, minum, pakaian, layan kita macam raja atau permaisuri. Sampai satu masa nanti, kita akan merasa penat dan kecewa, sebab pasangan ini sifatnya saling melengkapi bukan tempat kita mengharapkan itu dan ini.

2. Gambar sanding save dalam beg duit masing-masing. Bila tawar hati, tenung lama-lama gambar tu.. Ingat balik kenangan indah bersama pasangan.

3. Perkahwinan yang sebenar ialah satu perkongsian dan pengorbanan. Tak sempurna takpe yang penting berusaha untuk jadikan hidup rasa sempurna dan bahagia dengan cara kita.

4. Perkahwinan bukan untuk kita menerima sahaja tetapi bersedialah untuk memberi juga.

5. Jangan diungkit segala kekurangan dan kelemahan pasangan kerana lemah dan kurang itu memang fitrah manusia. Selagi namanya manusia, kita juga miliki fitrah yang sama.

6. Bila Allah datangkan bahagia dalam rumahtangga, itu tandanya Allah nak kita ucapkan rasa syukur. Simpan baik-baik kenangan itu dalam dairy kita.. Tidak perlu kita terjemahkan dalam media sosial kerana risau timbulnya rasa riyak.

7. Jangan terlalu mengharapkan fizikal dan kecantikan pasangan kita macam dulu-dulu, kerana kitapun tahu bila pasangan mengharapkan kita begitu, kita jadi buntu.

8. Pandang jauh ke hadapan, berazam untuk bina anak-anak yang hebat, soleh solehah. Berhenti mengikut hawa nafsu kerana di penghujung usiapun dia buat kita seperti mahu hidup seribu tahun.

Amalan dalam kehidupan bersama pasangan

Kunci kebahagiaan rumahtangga bukan hanya pada hadiah cincin berlian dan kereta mewah tetapi amalan lain dalam kehidupan.

1. Menjaga Solat
Semua sudah maklum, solat merupakan tiang agama. Kukuhnya agama, kukuhlah rumah tangga anda, inshaAllah. Tidak kira sesibuk mana anda dan pasangan, pastikan anda menjaga solat anda bersama-sama.

Saling mengingati sekiranya salah seorang daripada anda terleka. Paling baik sekiranya suami berjemaah di surau dan isteri menjaga solat diawal waktu. InshaAllah sekiranya anda dan pasangan menjaga suruhan utama Allah, Allah pasti akan menjaga hubungan anda.perkara kecil kebahagian keluarga, aktivit kebahagian keluarga, kebahagian keluarga, keluarga bahagia

2. Ucap Terima Kasih Sekurang-kurangnya Sehari Sekali
Anda sering mengucapkan terima kasih pada orang lain walaupun sorang tersebut sekadar memberi anda laluan di kedai runcit yang sempit.

Ucapkan terima kasih pada isteri anda atas hidangan makan malam yang disediakan beliau. Ucapkan terima kasih pada suami anda kerana menghantar anak-anak ke sekolah. Ucapkan terima kasih pada pasangan kerana membasuh sendiri pinggannya sebaik lepas makan.

Kata-kata penghargaan boleh mengingatkan pasangan anda betapa anda menyayanginya dan dengan mengetahui beliau dikasihi, si dia akan berusaha menjadi yang lebih baik untuk anda.

3. Berikan Layanan Pada Si Dia Dengan Penuh Hormat Dihadapan Orang Lain
Tidak kira anda menghadiri kenduri, temujanji bersama kawan rapat, menghabiskan masa bersama keluarga di kampung atau menemaninya membeli barang di pasar, layanlah pasangan anda dengan penuh hormat. Pimpin tangannya sewaktu berjalan. Berikan senyuman manis padanya. Letakkan tangan anda di atas bahunya.

4. Belajar Untuk Meminta Sesuatu Dengan Lembut Dan Baik
Anda harap suami anda tidak lupa memasukkan baju kotor dalam bakul? Anda kempunan suatu makanan dan berharap isteri anda memasaknya? Anda mahu suami sama-sama membantu anda didapur?

Pastikan anda bertanya, berbanding menyuruh. Sebagai manusia biasa, kita pasti tidak suka disuruh. Begitu juga pasangan anda. Sebagai contoh, daripada berkata “Maknye, saya nak kopi”

Adalah lebih manis sekiranya anda berkata “Sayang, boleh awak buatkan kopi untuk saya?” Dua ayat yang membawa pada maksud dan hasil yang sama, tetapi ayat kedua kedengaran lebih mudah untuk dipenuhi. Lebih-lebih lagi disaat isteri anda baru lepas pulang dari kerja, penat dan terkial-kial menyediakan makan malam untuk keluarga.

Sebagai contoh lain, daripada berkata “Abang, sidaikan kain”. Adalah lebih manis sekiranya diganti dengan “Abang, boleh saya minta tolong awak sidaikan kain?” Sekiranya anda menjadi orang yang disuruh, mana antara dua ayat ini menjadi pilihan anda untuk melaksanakannya segera?

5. Lakukan Sesuatu Untuk Si Dia Sama Seperti Yang Pernah Anda Lakukan Diawal Perkahwinan
Hantar bunga padanya ditempat kerja. Selitkan nota dalam beg kerjanya. Dalam perjalanan pulang dari tempat kerja, singgah ke kedai dan belikan coklat kegemarannya. Peluk si dia sekuatnya semasa dia merajuk. Puji ketampanannya dan penat lelahnya mencari rezeki untuk keluarga. Hantarkan mesej mengucapkan kata-kata rindu sewaktu di pejabat.

Sekali sekala, pergilah “berbulan madu” untuk mengeratkan hubungan. Perbuatan kecil ini bukan sahaja menggembirakan hati pasangan, ia juga boleh mengimbau balik kenangan manis bersama yang menautkan kasih anda padanya.

6. Berusaha Memperbaiki Diri Menjadi Yang Lebih Baik Setiap Hari
Buktikan cinta anda dengan berusaha memperbaiki tabiat yang biasa anda lakukan, tetapi tidak disenangi pasangan. Sebagai contoh, sekiranya dia mahu anda kekal sihat dan mengempiskan perut, berusaha pergi ke gym atau mengayuh basikal setiap hari. Lebih bagus sekiranya anda melakukan aktiviti tersebut bersamanya.

Sekiranya pasangan anda seorang yang pembersih, hentikan membiarkan stokin kotor bersepah diatas lantai atau lupa memberus gigi setiap malam. Mengucapkan kata-kata sayang selalu ada baiknya, tetapi lebih baik sekiranya kasih sayang itu turut diluahkan dengan perbuatan.

Sumber:  Aminah Mat Yusoff dan semuanyajdt.com


Pengawal Keselamatan ‘Putih Mata’, Duit Simpan Pergi Haji RM15K Rosak Dek Anai-Anai!

Lain orang lain caranya untuk menyimpan duit. Ada yang suka untuk simpan di bank, malah ada yang rasa lebih mudah simpan di rumah sahaja. Namun apakan daya, sememangnya mudah ketika menyimpan duit di rumah bertukar duka apabila hasrat seorang lelaki untuk menunaikan haji tidak kesampaian apabila wang simpanannya berjumlah RM15,000 lesap dalam sekelip mata setelah dimakan anai-anai.

Memetik laporan Detik.com, lelaki terbabit, Samin yang bekerja sebagai pengawal keselamatan di sebuah sekolah Indonesia telah mengumpul wang tersebut hampir tiga tahun lalu malah wang simpanannya itu juga sudah mencecah 49.8 juta rupiah iaitu bersamaan RM15,000.

Lebih menyedihkan apabila mengetahui lelaki terbabit mahu menggunakan wang tabungannya itu untuk menunaikan haji namun siapa sangka, hasratnya tidak kesampaian.

Ketika kejadian, Samin yang berusia 53 tahun tersebut mendakwa dia menyimpan wang di dalam dua tabung yang berbeza dan kedua-duanya mempunyai jumlah simpanan yang hampir sama. Namun hanya satu tabung sahaja yang terselamat, selebihnya musnah dimakan anai-anai.

Tambah Samin lagi, dia berasa curiga setelah melihat anai-anai di dalam tabung simpanannya itu.

Menurut Samin, dia tidak mahu menyimpan wang tersebut di bank kerana mahu menjimatkan masa dan tenaga. Bukan itu sahaja, dia berpendapat lebih selamat jika disimpan sendiri.

“Untuk jimat masa dan tenaga. Kalau saya pergi ke bank untuk simpan RM60 setiap hari, ia akan memerlukan masa dan tenaga. Saya juga perlu menjaga anak-anak di sekolah.

“Harap-harap wang itu boleh ditukar oleh Bank Indonesia, harap wang itu dapat ditukar untuk daftar haji.” katanya.

Difahamkan, jumlah wang yang terselamat adalah kurang 68% daripada jumlah keseluruhan. Menerusi laporan hari ini, pihak bank telah menyerahkan wang terselamat yang berjumlah 20 juta rupiah bersamaan hampir RM6,000 kepada Samin.


Pasangan Kita Hadiah Yang Perlu Pulangkan Bila Tiba Masa. Dia Itu Eksklusif Dari Allah & Customed Made Khas Dari Rabbul Jalil!

Sudah tiga hari berlalu, namun pemergian arwah Abam Bocey masih diperkata. rata-rata mengungkapkan rasa sedih, pilu dan terharu dengan kelebihan yang dimiliki oleh arwah sehingga ramai yang begitu memuliakannya.

Sekelip mata dia tinggalkan tanpa sebarang pesan. Pilunya hati hanya Tuhan yang tahu, namun berat mata memandang, berat lagi bahu yang memikul.
Jadi, hargailah pasangan atau insan tersayang yang berada di sekeliling anda kerana kita tidak tahu berapa lama masa yang ada bersama.
Semoga perkongsian ini bermanfaat buat semua.

Bila mendengar pemergian Abam bocey
Yang mula-mula terlintas dihati saya adalah isteri dan anak arwah.
Bagaimanalah mereka akan hadapi perkara itu.

Melihatkan jumlah yang hadir waktu solat jenazah almarhum abam, siapa yang tak cemburu? Kerana kita yang hidup ini takkan berani bagi jaminan seramai itu orang akan solat pada jenazah kita walau di beri upah.
ini seolah-olah memberitahu bahawa Arwah akan diganjarkan dengan sebaik-baik ganjaran oleh Allah.ameen Allahumma ameen.
Rasa kehilangan oleh kita sebagai peminat akan perlahan-lahan hilang dimakan hari tapi ini berbeza dengan keluarga lebih-lebih lagi Isteri,Ibu dan anak dan adik beradik beliau sendiri. Si kecil yang berumur hampir 6 bulan mungkin tidak akan begitu memahami kejadian ini.

Sahabat-sahabat semua,
Kisah ini sepatutnya mengingatkan kita pada pasangan kita yang masih hidup.
Tahukah anda, setiap dari kita akan melalui proses yang sama. Cuma samada cepat atau lambat sahaja ianya menjengah. Kehilangan itu pasti, sesungguhnya kematian itu pasti.

Mungkinkah ini ingatan Allah pada saya

Sebenarnya, terkadang Allah hantar mesej itu secara kecil-kecilan pada kita dalam mengharungi hidup seharian-harian, cumanya adakah kita sedar atau tidak sahaja.
Kenapa Allah menghantar mesej-mesej ini? Allah nak kita bersyukur pada sesetiap sesuatu yang diberikan kerana kita cepat lalai dan lupa dalam kesibukan yang tiada noktahnya.
2003 mengingatkan satu peristiwa yang hampir sama berlaku pada saya, Cuma bezanya Allah berikan saya peluang kedua iaitu isteri saya terselamat. Mungkinkah ini ingatan Allah pada saya agar mensyukuri nikmati itu.

Selepas 15 hari melahirkan anak kedua kami Syazwan.
Isteri saya mulai batuk teruk dan mengadu kesukaran bernafas.
Pada mulanya seperti batuk biasa tapi selang bebrrapa hari batuknya semakin teruk dan nafas mula berombak kencang.
Tiba di hospital isteri saya terus di rawat di bilik kecemasan.Didapati bacaan oksigen berada paras rendah daripada yang sepatutnya.Wajah – wajah cemas doktor dan nurse di dalam bilik ICU itu langsung tidak membantu jiwa seorang suami yg sedang cemas.
Waktu tu saya sangat kalut.mana nak uruskan isteri yang sakit tenat, mana nak urus newborn baby.

Di sisi isteri ada tong oksigen untuk membantu pernafasannya.
Mundar mandir saya dalam bilik kecemasan hospital sambil mendukung baby kecil di tangan yg sekali sekali menangis kerana turut rasa tak selesa dgn keadaan ayahnya yang tak tenang itu.
Kelihatan selepas itu jururawat menolak isteri saya ke bilik X-ray pula sambil di sisi isteri saya ada tong oksigen untuk membantu pernafasannya.
Syukur tak lama selepas itu keluarga mertua saya pun sampai untuk uruskan baby dan mereka minta untuk bawa bayi kami pulang ke kampung.
Saya pun pulang ke rumah sebentar untuk siapkan keperluan pakaian baby dan sebagainya untuk diberikan kepada keluarga mertua.
Dalam perjalanan itu pihak hospital menghubungi untuk saya patah balik dengan segera ke hospital .ada perkara urgent katanya.

pelbagai skrip dalam drama pun mula main di dalam minda
Waktu itu tuhan saja yang tahu apa perasaan saya.berbagai perkara buruk mula bermain di kotak pemikiran saya. Kenapa doktor cal urgent? Selamatkah isteri saya? Apa yg doktor nak bgtau saya?. Mulalah pelbagai skrip dalam drama pun mula main di dalam minda saya.
Setibanya di hospital saya diminta terus ke bilik doktor. Doktor mulakan dengan nada yang sangat sedih. “Faizul, saya harap awak bersabar dan dengar dengan tenang”. Masa tu….dengup jantung kencang….alamak apa pula ini.
“Faizul separuh dari paru-paru isteri awak collapse( tidak berfungsi) kata doctor tersebut sambil menunjukkan hasil X-ray.
Encik Faizul ini kes yang sangat serius dan boleh bawa kematian serta merta.
buat masa ini isteri awak bergantung bantuan oksigen! Saya cadangkan kita uruskan ambulan dan terus ke Hospital Kuala Lumpur untuk mendapatkan rawatan.
Di sini kami tidak mempunyai alatan dan pasukan yang secukupnya bagi merawat isteri awak.

“Please monitor the oxygen level”
Awak kena dapatkan nasihat pakar paru-paru mengenai perkara ini dan awak kena bertolak sekarang malam ini juga. Jangan berlengah, silap sikit awak mungkin akan kehilangan isteri.
Tuhan jelah tahu bagaimana hati saya bila mendengarkan kata-kata doctor. Badan tiba-tiba jadi lemah, hati celaru dan saya termenung dan jadi bodoh sekejap.

Bagaikan budak kecil saya hanya mengangguk sedangkan fikiran totally blank.
Setibanya van ambulan isteri saya di tolak masuk dan saya masih dengar lagi doktor tu dengan tegas mengatakan kepada paramedik “Please monitor the oxygen level”
Lemah lutut saya ketika itu. Bagaikan langit nak runtuh ketika itu saya rasakan.
Kami tiba di HKl dan dihantar ke wad menjelang tengah malam. Saya cuba menemankan isteri, saya tahu dia memerlukan saya ketika itu.

Saat itu tubuh isteri saya sangat lemah dan ditambahkan keadaannya yang baru melahirkan. Namun mulutnya sibuk tanyakan “baby mana
..baby mana?baby lapar nak susu tu. Saya hanya mampu menenangkan dgn berkata “baby ok.. baby ok.baby tengah tidur. K.Ngah dah tidurkan baby”. Sambil saya menahan sebak.
Jiwa jantan saya sangat lemah ketika itu dan sambil teresak esak saya gengam tangannya dan bisik “anje…apa pun jadi boy nak anje tau,boy sayang sangat kat anje tau”.
Saya gagahkan ucapkan kata2 ini walau saya ini bukan suami yg sering ungkapkan kata2 sayang.
Ini kerana seandainya perkara buruk terjadi…saya nak kalam itu tersemadi bersamanya.
Ya Rabb,dugaan apakah ini?
Saya jadi takut setiap kali melihat wajah doktor-doktor yang datang memeriksa beliau. kelihatan seperti mereka cuba menyembunyikan sesuatu.

Saya berdoa, Ya Allah, bantulah aku ya Allah, jangan ambil isteri
Apabila tengah malam saya diminta untuk meninggalkan wad kerana sudah jauh lewat malam. Saya masih ingat lagi dalam perjalanan pulang saya menaiki kereta semasa itu sambil menangis….berderai-derai airmata. Masa tu saya berdoa pada Allah dan saya masih ingat lagi doa itu sampai sekarang.
Saya berdoa, Ya Allah, bantulah aku ya Allah, jangan ambil isteri aku ya Allah. Kasihanilah aku ya Allah. Bagaimana nak aku hadapi ini. Aku tiada daya…aku tiada upaya ya Allah. Aku janji ya Allah, kalaulah dia sembuh, aku berjanji akan menjaga dia sepenuh hati ku.
Aku janji! Aku tidak akan mensia-siakan hidup aku dengan dia walaupun sesaat pun!
Dipendekkan cerita, selepas bbrapa hari di HKL isteri saya di pindahkan ke Intitut Rawatan Respiratori Jalan Pahang.di sana beliau di rawat hampir sebulan alhamdulillah akhirnya sembuh sepenuhnya.

Selama itu juga setiap petang selepas kerja saya berulang alik ke hospital.
Inilah antara memori yang paling tidak dapat saya lupakan sepanjang umur hidup saya.
Sahabat-sahabat FB,
Jangan sia-siakan pemberian Allah pada kita kerana agak terlambat sekiranya anda ingin berpatah balik. Pasangan kita adalah hadiah yang perlu kita pulangkan bila tiba masanya.
Oleh itu pastikan kita melayan dia dengan baik sepanjang umur kita, siapa tahu atas kasih dan rasa syukur kita Allah panjangkan rezeki kita hidup berpasangan dengan dia.

Always treat her/him well and say thank you for being your life partner.
Dia mungkin tak hensem
Dia mungkin tak cantik
Dia mungkin tak kaya atau tak sebijak pasangan orang lain
Tapi dia itu eksklusif bagi kita dari ALLAH!
Dia tu customed made khas dari Rabbul Jalil!
Jagalah dia dengan kasih sayang dan penuh ehsan. Always treat her/him well and say thank you for being your life partner.
Usahakan apa yang dia suka dan elakkan perkara yg boleh merosakkan hubungan antara suami isteri.
Tell her/him how much you love them dan beritahulah betapa berharganya mereka dalam hidup anda!

Sesekali bila terjaga di tengah malam,gengamlah erat tangan mereka yang hangat itu kerana di takuti suatu ketika nanti tangan itu sejuk dan diam membungkam.
Syed Umar Mokhtar,
Semoga Allah ampunkan semua dosamu dan beri syurga Firdaus buat dirimu.
kematian mu sangat kami cemburui!
Share sekiranya bermanafaat pada yang lain
Faizul Ikhwan
Rindu Abam Bocey
Inilah kali pertama saya menulis sambil sebak dan bergenang airmata. Semoga mesej saya sampai pada setiap jiwa yang membacanya.


Kaedah Kilatkan Periuk Paling Pantas, Hanya Guna Bahan Ini Jer. Ibu-Ibu Tak Penat Lagi!

Menyental periuk atau kuali adakalanya membuatkan ibu-ibu kepenatan. Lebih-lebih lagi jika ada buat makan-makan atau kenduri kendara. Bgai ibu-ibu yang tidka boleh tengok kuali atau periuk hitam, memang akan sehabis daya menyentalnya sehingga puas hati.

Namun, ia mengambil masa yang lama dan kena gunakan tenaga yang lebih. Maklumlah sebab nak menyental hingga periuk jadi putih dan berkilat.

Sebenarnya ada banyak cara untuk kilatkan periuk ini paling pantas. Paling penting ianya mujarab dan berkesan mengilatkan periuk yang kita gunakan. Soalnya bagaimana? Ikuti langkah ini.

Bahan-bahan:

Asam Keping

Periuk atau  bekas besar

Selamat mencuba!


Jangan Biasakan Anak ‘Lepuk’ Ibu Waktu Meragam. Ini Sebabnya, Take Note Ye Semua!

“Biasalah anak-anak meragam lepuk kepala ibu.” Nampak biasa tapi ia boleh beri kesan kepada sikap anak itu.

Begitulah yang harus ibu ayah ambil peduli bahawa jangan biasakan anak meragam hingga berbuat demikian.

Ini sebabnya. Ikuti lanjut perkongsian ini.

Ada sekali tu saya ternampak anak saya lepuk kepala isteri.

Terus saya datang dan pegang tangan anak saya. Istighfar panjang masa tu.

Puncanya dia meragam teruk sebab baru bangun tidur je. Bukan serius sangat pun.

Tapi dengan anak anak memang saya ambil serius bab menghormati ibu ni.

Lepas saya pegang tangan dia, terus saya letakkan tangan dia di dadanya. Itu antara teknik grounding untuk tenangkan diri.

Bila anak dah tenang akan saya cakap benda yang sama, “Tak boleh pukul mama!”

Saya tak jelak untuk “remind” benda ni berulang ulang kali pada anak.

Masa anak usia bawah 7 tahun ni la peluang kita nak didik adab ‘hormat’ pada ibu.

Fitrah kanak-kanak ni mereka lebih,

– dengar cakap ayah
– takut cakap ayah
– hormat pada ayah

Sebab itu la untuk mendidik anak anak tentang adab memang tugas ayah.

Kalau sejak kecil kita tak ambil berat soal adab ni, nescaya menjelang usia 7 tahun ke atas bukan sahaja ibu tapi dengan ayah sekali anak akan senang hilang hormat.

Sumber: Mohd Fhais


Isteri Reza Hasbi Positif Denggi Hari Ke-15 Berpantang.  Bersyukur Isteri Sudah Boleh Pulang Ke Rumah

Hati mana yang tidak sebak apabila melihat isteri yang baru melahirkan cahaya mata, disahkan  positif denggi. Pelakon, Reza Hasbi yang baru dikurniakan cahaya mata kedua baru-baru ini, berkongsi kisah duka di instagramnya, bahawa isterinya ditahan di wad ekoran serangan denggi setelah 15 hari berpantang.

Beliau yang redha dengan ujian yang menimpa, menggangap ia penghapus dosa. Katanya lagi, isterinya telah ditahan selama empat hari untuk rawatan lanjut, kini telah dibenarkan pulang ke rumah.

Penghapus dosa

4 hari di wad

Kembali sihat

Alhamdulillah hari ini isteri saye dah pon berada dirumah.. dah boleh menyusu anak.. saye nak ucapankan terima kasih banyak2 pada keluarga saye dan mertua saye yg menbantu saye dari segi tenaga kewangan dan tak henti2 mendoakan isteri saye.. terima kasih semua..

Sebelum ini, Reza dan isteri dikurniakan permata hati ke dua pada 3 Mac lalu.


Ikut Tip Ini Jika Mahu Hilangkan Kesan Dakwat Pada Baju. Ibu Jangan Marah-marah Ya!

Pakaian terkena dakwat pen? Jangan bimbang cuba petua yang mudah ini. Hanya dengan tiga bahan ini sahaja dapat membantu mengatasi masalah tersebut.

Langkahnya adalah seperti berikut:

1. Ambil sedikit kapur sirih, sedikit garam halus serta cuka. Satukan.

2. Sapukan bahan ini ke atas baju yang terkena dakwat.

3. Kemudian beruskan perlahan-lahan lalu bilas dengan air bersih.

4. Ulang buat beberapa kali hingga kesan dakwat tersebut hilang.

sumber: Petua Ibu


Bukan Kulit Je Cantik, Badan Pun Boleh Kurus. Video Cara Buat Minuman Detoks Ini Ditonton Lebih 3 Juta. Wow, Terlajak Hebat Ni!

Bagi mereka yang suka mencuba minuman homemade boleh cuba petua ini. Resipi ini dikatakan dapat membantu kita detoks untuk kulit berseri! Selera makan tak menjadi-jadi..lemak pun terhakis!

Cara membuatnya cukup mudah dan bahan boleh didapati di dapur anda sahaja.

Bahan-bahan
1. Air masak : Dah pastilah sangat elok untuk badan dan kecantikan muka
2. Timun : Tinggi anti oksida, hidrasi dan membantu legakan kulit dan lembap! timun boleh kecikkan dan keringkan jerawat. Parut pun makin pudar. Pori-pori? Makin tertutup!
3. Lemon atau Limau Nipis : Ada asid yang baik untuk cuci bersih segala kotoran dalam badan, toksin & hilangkan berat badan!
4. Serai : Membuang toksin dalam badan, tekanan darah & kurangkan kolestrol
5. Halia : Buang angin & toksin, kulit halus mulus, naikkan seri muka dan boleh hilangkan STRESS!

Cara :
1. Potong semua bahan dan masukkan dalam air
2. Simpan dalam peti sejuk – 3 jam
3. Siap! Boleh minum tak kisah berapa kali sehari. Kalau zura confirm kenyangggg je tak rasa lapar!
*tahan 2 minggu jika letak dalam peti ais
Psttttt bukan kulit je cantik nanti..tapi badan pun boleh kurussss sebab terdetox sekali! 2 in 1 gitewww ?

Untuk memudahkan ibu-ibu nak cuba petua ini, boleh tengok video yang dikongsikan ini.

Sumber: Resipi Orang Kampung


Suami Mengadu Bersin Dan Resdung Teruk,  2 Bahan Dapur Ini Paling Mujarab Dan Meredakan, Wajib Cuba!

Mungkin bagi mereka yang tidak mengalami masalah resdung tidak merasa betapa sengsaranya setiap pagi. Bagi yang mengalami masalah ini, kegatalan muka dan kepala ditambah dengan bersin bertubi-tubi serta tidak terkawal buat kita rasa resah dan tertekan.

Akibat daripada ini mata akan menjadi bengkak dan sembab lebih-lebih lagi ketika hendak pergi kerja. Itu belum masuk lagi rasa gatal di seluruh muka terutama kening dan hidung. Inilah kesusahan yang terpaksa di lalui oleh mereka yang mengalami masalah resdung teruk.

Ada yang mengamalkan bedak resdung yang dibacakan beberapa ayat namun petua ini boleh juga anda cuba. Jika bersesuaian dengan kulit muka anda, insyaallah masalah resdung akan semakin berkurangan. Jadi kena cuba.

BAHAN-BAHAN:

8 biji limau nipis

10 helai daun pandan

Caranya ikuti langkah yang diberikan ini.

1. Hiris daun pandan halus seperti bunga bunga rampai.

2. Kemudian perahkan limau nipis ke dalamnya. Gaulkan hingga rata dan sebati.

3. Sapukan pada keseluruhan muka terutama pada kawasan muka yang gatal. Biarkan seketika.

Apa yang anda perlu tahu, jika petua ini bersesuaian dengan anda, tak sampai lima minit, ulat resdung akan keluar melalui kulit muka. Kawasan paling banyak adalah melalui kening dan juga hidung.

Jangan terus berhenti sebaliknya lakukan petua ini berkali-kali. Disyorkan buat tiga kali seminggu supaya nampak cepat hasilnya.

Antara waktu yang paling mustajab untuk melakukan rawatan ini adalah antara jam 10 pagi hingga 3 petang. Anggaran waktu ini dikatakan adalah waktu virus sedang aktif. Jadi usahakan buat sekitar jam ini.

Namun kalau tak ada masa, boleh juga melakukannya di malam hari. Malah yang anda nak tahu, campuran dua bahan ini juga boleh disimpan di dalam peti ais tetapi keberkesanannya sedikit kurang berbanding yang masih baru.


“Beraninya Amir Berenang” Comel Betul Gaya Confident Anak Mira Filzah Belajar Berenang

Ibu bapa mana tak teruja bila anak kecil-kecil lagi sudah pandai berenang. Kebanyakan ibu bapa muda hari ini, sudah mempunyai kesedaran tentang kelebihan menghantar anak mereka belajar berenang seawal usia bayi lagi.

Pelakon popular Mira Filzah dan suaminya Wan Emir Astar tak terkecuali telah menghantar anak sulung mereka, Wan Khair Amir belajar berenang sejak usia lima bulan lagi di sebuah pusat renang terlatih.

Dalam hantaran di laman Instagram, Mira berkongsi gelagat Amir yang sedang mengikuti kelas renang bersama mama dan papanya.

Dalam kapsyen hantaran tersebut menjelaskan Amir semakin bagus dalam pelajaran kayuh dan tendangan di dalam kolam renang.

Hari ini, saya semakin bagus belajar tendangan dan kayuhan. Yeay! Oh oh saya juga sudah boleh masukkan kepala dalam air sekarang!

Wajah comel Amir yang berani dan berkeyakinan semasa belajar berenang membuktikan beberapa tip dikongsi jurulatih berenang yang mengesyorkan ibu bapa untuk mengajar anak berenang seawal usia bawah enam bulan kerana pada usia ini bayi masih mempunyai refleks untuk menutup mulut saat berada di bawah air.

Refleks ini dinamakan sebagai Bradycardic Effect. Akibat refleks ini, bayi akan secara semula jadi menahan nafas dan membuka mata ketika berada di dalam air.

Selain daripada itu ketika usia bayi enam bulan, dia juga sudah ada kemahiran untuk mengangkat kepala.

Antara kebaikan berenang bagi bayi iaitu membantu perkembangan otak mereka kerana berenang merangsang kelima-lima deria (rasa, bau, sentuhan, penglihatan dan bunyi).

1. Mulakan Dengan Tab Mandi

Ini cara mudah untuk membuatkan bayi anda terbiasa dengan air. Duduk sekali dengannya untuk mewujudkan persekitaran yang selamat dan menyeronokkan.

2.Cari Masa Yang Tepat

Anda boleh mula memperkenalkan bayi anda kepada air seawal mungkin mengikut keselesaan anda, asalkan pusat perutnya atau kemaluannya (jika disunat), telah sembuh. Lebih awal anak anda bermula, lebih selesa dia berada dalam kolam renang.

3. Periksa Suhu Air

Bayi tidak dapat mengawal suhu badan mereka seperti orang dewasa, jadi suhu kolam yang selesa diperlukan untuk memastikan suhu badan mereka tidak terjejas.

4. Bina Hubungan Dengan Bayi

Anda atau orang dewasa lain harus sentiasa berada dalam air, memegang bayi anda. Bukan sahaja untuk keselamatan, memegang bayi anda secara kulit ke kulit dan berinteraksi dengannya di dalam air akan menguatkan ikatan dengan bayi.

5. Elakkan Pelampung

Pelampung air memberikan rasa selamat yang salah. Selain itu, pelampung juga memastikan bayi dalam kedudukan menegak, sedangkan kedudukan mendatarlah yang lebih baik untuk berenang.


Nak Mudah Ajar Anak Belajar, Ustazah Ini Kongsi Amalan Yang Ibu Ayah Kena Tahu.

Cara uruskan emosi ibu ayah ketika bantu anak belajar

Mendidik anak memang mencabar buat ibu ayah. Lagi lah bila ada anak yang ramai.

Tambah lagi sekarang dalam tempoh PdPR ramai ibu yang berkerja dirumah perlu melakukan kerja dan mengajar anak.

Sudah tentu ia suatu yang sukar. Namun untuk mengurus supaya emosi kita lebih stabil, sudah tentu ada caranya.

Ingin tahu lebih lanjut, ikuti perkongsian ustazan Aminah Mat Yusof cara mengurus emosi agar dapat membantu anak belajar.

AMALKAN SURAH INI DAN URUS EMOSI

1. Saya sangat memahami situasi ibu ayah yang mengajar anak-anak di rumah. Allah sahaja yang tahu betapa sukarnya kita nak memastikan anak-anak akur dengan arahan. Betapa peritnya kita nak duduk dan tekun dengan anak-anak apabila memikirkan banyak kerja hakiki yang belum selesai. Itu tak masuk lagi rutin harian yang banyak terbengkalai.

2. Kenapa kita stres, emosi dan rasa tertekan? .. Kerana kita memikirkan banyak perkara dalam satu masa. Kita bukan tidak mampu tapi kita terlalu mengasak diri untuk menyelesaikan banyak perkara. Teringat peribahasa ” Yang dikejar tak dapat.. Yang dikendong berciciran” Oleh itu kita selesaikan satu-satu. Susun mengikut priority. Be cool.

3. Emosi dan perasaan tertekan menyebabkan kita rasa tidak adil dan menyalahkan pihak yang lain. Bila kita mula membuka pintu syak dan buruk sangka, tidak ada lagi keberkatan dalam usaha kita. Jika rasa penat.. Berhenti sekejap, pergilah berwuduk dan lakukan solat sunat taubat dua rakaat. Yakinlah ibu ayah.. Allah akan ringankan tekanan yang kita sedang alami.

4. Mesti ada Komunikasi Yang baik antara ibu ayah dan guru. Cadangkan kepada orang yang tepat. Tidak akan berakhir kepenatan kita jika sekadar meluahkan secara umum di sosial media, malah menimbulkan pelbagai komen negatif dari natizen. Lain yang kita harap, lain pula yang kita dapat. Bincang elok-elok, cadang elok-elok.. Pasti Allah beri jalan keluar untuk kita.

5. Ulang-ulang baca ayat pertama surah Al-Fath. Moga terangkat segala kesulitan dan kesukaran yang kita hadapi.

Sumber: Aminah Mat Yusoff


“Apabila Diajak Berjemaah, Adam Asyik Nak Jadi Imam”. Ibu Dedah Rahsia Setelah Viral Video Anaknya Usia Tiga Tahun Pandai Solat

Sebak apabila melihat adik kecil usianya baru tiga tahun tetapi bacaan solatnya jelas dan yakin. Mana mungkin anak seawal usia begini yang boleh berbuat demikian penuh displin jika tanpa didikan asuhan yang baik daripada ibu bapanya. Sebagai ibu bapa tentunya kita inginkan mengetahui apakah tip pasangan suami isteri ini sehingga mampu mendidik anak yang masih kecil ini dengan amalan solat. Bak kata perpatah, melentur buluh biarlah dari rebungnya. Begitulah yang diadapdatasikan oleh keluarga ini. Ikuti perkongsian ini . Moga kita muhasabah diri dan masih belum terlambat untuk kita memberikan yang terbaik buat anak-anak kita. Aminn

Apabila diajak berjemaah, Adam asyik nak jadi imam. Katanya, Papa baca laju. Adam tak sempat nak catch up ?Jadi, apa yang kami buat, kami akan solat dahulu. Kemudian, Papa akan berpura-pura solat sekali lagi dengan Adam. Kali ni, Adam akan jadi imam.Adam, Mama doakan Adam membesar menjadi pemimpin yang berilmu dan beriman..

Dalam pada itu, puan Nurzuhaili Shamsudin melahirkan rasa terkejut dengan tidak menyangka rakaman videonya itu mendapat perhatian ramai. Beberapa hari selepas itu, beliau memuat naik status perkongsian bagaimana beliau mendidik anaknya.

Saya sangat terkejut apabila video Adam solat ni mendapat 1K share dan lebih daripada 30000 views. Komen daripada orang ramai menyatakan rasa syukur juga sangat banyak. Alhamdulillah. Ramai juga berharap untuk mendidik anak mereka agar menjadi seperti Adam suatu hari nanti.

Izinkan saya berkongsi sedikit cara saya mendidik anak-anak. Untuk makluman, saya hanya mempunyai 2 orang anak, seorang 7 tahun (Safiyya) dan seorang 3 tahun (Adam).

Sebagai ibu muda, saya banyak melakukan eksperimen semasa mendidik anak. Cuba sesuatu teknik, jika tak sesuai, saya akan ubah.
Untuk tanamkan minat membaca, setiap malam sebelum tidur, saya akan bacakan cerita kepada mereka. Kami juga selalu bermain kuiz, teka teki, membuat aktiviti ‘art’, mengemas rumah dan solat bersama-sama. Gadjet? Mereka dibenarkan bermain gadjet, tetapi bersyarat.

Moga perkongsian ini menjadi pencetus untuk kita muhasabah diri mendidik anak-anak sejak kecil lagi. Aminn


“Gembira Dapat Berbual & Kongsi Pengalaman IVF. Sungguh Keibuan.” Terima Panggilan Dari Tuanku Permaisuri, Elizad Terharu & Sebak!

Kehadiran zuriat dalam rumah tangga adalah anugerah yang tak ternilai kurniaan dari Yang Maha Esa. Ada yang diberikan rezeki menimang cahaya mata awal, tak kurang yang terpaksa melalui pelbagai ujian dan dugaan.

Bagi yang menempuhi perjalanan IVF untuk mendapatkan cahaya mata bukan lah semudah yang disangkakan. Kesakitan, emosi dan pelbagai lagi ujian terpaksa dilalui namun semuanya ditempuhi dengan sabar demi untuk bergelar ibu.

Demikian juga dengan pelakon dan hos, Siti Elizad yang sebelum ini berkongsi pengalamannya dalam menjalani rawatan IVF. Terbaru, dalam laman instagramnya, Elizad meluahkan rasa terharu apabila menerima panggilan telefon daripada Raja Permaisuri Agong, Tunku Azizah Aminah Maimunah Iskandariah.

Menurut penyampai radio ini, Tunku Azizah berkenan membaca kisahnya yang didakwa mempunyai masalah gangguan kesuburan dan menghubunginya untuk memberikan  kata semangat selain berkongsi pengalamannya sepanjang 17 kali menjalani IVF.

Would love to share this special moment . Hari ni hari yg sgt menggembirakan hati saya . Menerima panggilan telefon dari KDYMM Tuanku Permaisuri Azizah . ❤
Bertanyakan keadaan saya setelah Tuanku Permaisuri terbaca kisah yg mengatakan saya “ Mandul “ tempoh hari .
It really touch my heart with this beautiful call Tuanku . Terharu , terkejut , semua ada . Macam mimpi , dapat berckp dgn Tuanku Permaisuri yg saya sendiri jadikan idola dlm cerita perjalanan ivf saya . Sungguhnya ,
Tuanku Permaisuri sangatlah prihatin dgn kisah saya yg bukanlah siapa2 . 🙏🏻

Akui Elizad, tiada kata yang mampu digambarkan atas keprihatinan Tuanku Permaisuri yang sudi berkongsi pengalamannya sebelum ini.

Tuanku berikan kata2 semangat , bercerita sendiri tentang pengalaman Tuanku sebanyak 17kali tempuh perjalanan ivf . Memang menyakitkan . Hanya yg mengalami sahaja yg merasai .
Tiada kata yg mampu saya gambarkan , terlalu gembira dapat berbual2 dgn Permaisuri yg disayangi semua . Sungguh2 keibuan .

Ujar Elizad lagi, apa yang dikongsikan adalah untuk pengetahuan bersama selain menaikkan semangat wanita lain yang senasib dengannya supaya tidak patah semangat atau malu dalam situasi tersebut.

Sempat juga Tuanku selitkan “ Saya tgk drama awak sebelum2 ni , awak dah tak berlakon lagi ? “ . ❤
Allahuakhbar .
Terima Kasih byk Tuanku Permaisuri . 🙏🏻
Really made my day .

To all ttc squad , we are fighters. People can say whatever they wish .
Hanya kita sesama kita yg melalui nya .
For those yg kecam & ckp “ nak buat anak pun nak bising2 “ .

Utk pengetahuan semua , my intention sharing my ivf journey is only for those ttc squad to get more information .
Not to be afraid or malu berjumpa dgn pakar . Nak semua #ttcsquad come forward .

Dalam masa yg sama , saya bekerjasama dgn pihak Sophea Fertility . Jadi apa yg berkaitan dgn ivf , of course saya kongsikan dgn mereka yg senasib dgn saya .
Harap this one clear . ❤

Jelas Elizad lagi, apa yang dimuat naik menerusi laman instagramnya adalah perjalanan dia menempuhi rawatan IVF untuk pengetahuan serta  berkongsi pengalaman dengan mereka yang senasib dengannya.

Tiada paksaan pun utk ikuti kisah saya . Terpulang pada followers .
I just share my journey here .
Sama juga mcm para ibu yg lain . Berkongsi tentang kecomelan anak2 mereka di media sosial .

Jadi x salah kiranya saya berkongsi perjalanan ivf saya & pengalaman bersama mereka yg senasib dgn saya . Spread love semua . Not hate . Terima kasih . ❤

Rabbi la tazarni fardan wa anta khairul wareseen 🤲🏻


Ziela Jalil Bakal Bergelar Nenek. Adakan Majlis Doa Selamat Dan Baby Shower Buat Cucu Pertama.

Dengan hastag countingdays dan baby girl, perkongsian pelakon dan penerbit, Datuk Ziela Jalil  yang menghitung hari kehadiran cucu pertamanya telah mendapat perhatian pengikut di instagramnya. Beliau juga telah memaparkan beberapa gambar majlis doa selamat dan baby shower bagi meraikan kelahiran bakal cucu sulungnya oleh anaknya, Dr. Puteri Julia Nabilah.

MERIAH

RAKAN ARTIS TURUT HADIR

BERKAT

CUCU PERTAMA

Untuk makluman, Julia dan suami, Dziya Faqhran Mahmod Fauzi diijabkabulkan  pada 1 Julai tahun lalu.

Foto: Instagram Ziela Jalil


Lepas Habis Minum, Buang! Bahaya Guna Semula Botol Air Plastik, Boleh Jejaskan Kesihatan

Dah jadi tabiat, bila beli air botol kat luar, airnya habis botolnya disimpan untuk isi air lain pula. Betul tak? Selalunya perangai ni sering dibuat oleh mak mak, tak pun orang bujang yang duduk di asrama atu rumah sewa. Kan?

Bahaya guna semula botol air plastik

Anda mungkin terfikir bahawa penggunaan berulang kali botol air plastik boleh mengurangkan pembuangan plastik. Disebalik anda memikirkan hal pencemaran, ada satu isu yang anda mungkin tidak fikirkan dengan baik. Ia adalah isu keselamatan dan kesihatan tubuh anda. Berikut merupakan antara bahaya penggunaan semula botol plastik kepada tubuh.

#1. Tercemar dengan BPA

BPA atau bisphenol-A adalah satu bahan kimia yang banyak digunakan dalam penghasilan produk plastik seperti botol minuman, botol susu dan bekas makanan. BPA yang terdapat dalam botol plastik boleh luntur atau keluar lalu menyebabkan air minuman yang disimpan terdedah kepada BPA.

Ini kesan jika botol digunakan banyak kali atau diisi dengan air panas:

BPA melepaskan nanogram pada kadar 0.2 hingga 0.8 setiap jam. Kandungan BPA ini juga dilepaskan 15 hingga 55 kali lebih cepat jika diisi dengan air panas mendidih, iaitu dengan kadar 8 hingga 32 nanogram sejam.

#2. Pencemaran mikroplastik

Berdasarkan kajian yang dilakukan oleh kumpulan saintis terhadap 259 botol plastik, mereka mendapati bahawa 93% daripada kesemua botol-botol tersebut mempunyai pencemaran mikroplastik.

#3. Bahan botol air plastik

Untuk pengetahuan anda, kebanyakan botol plastik sekali guna dihasilkan daripada polyethylene terephthalate atau ringkasnya PET. Ia selamat untuk digunakan tetapi tidak untuk penggunaan berkali-kali. Ia akan menyebabkan bahan kimia dalam botol plastik ini keluar dan bercampur dengan air minuman anda setiap kali digunakan.

#4. Faktor bakteria

Apabila menggunakan botol plastik berulang kali, ia akan banyak kali bersentuhan dengan mulut dan tangan anda, atau mungkin juga individu lain. Kedua-kedua mulut dan tangan anda merupakan rumah kepada banyak kuman atau bakteria. Memandangkan mulut botol adalah terlalu kecil, ia agak sukar untuk dibersihkan. Oleh itu, tahap kebersihan botol plastik yang digunakan berulang kali adalah sangat diragui.

Bagi tujuan penyimpanan air, adalah lebih baik untuk anda membeli botol minuman yang lebih sesuai. Gunakan botol tanpa BPA atau BPA-free untuk penyimpanan air minuman. Buang semua botol plastik yang telah digunakan berulang kali kerana botol plastik tersebut hanya untuk tujuan sekali guna. Jika ada rakan-rakan anda yang memiliki tabiat seperti Nurul, nasihatinya untuk pertama kali. Jika dia masih tidak hiraukan nasihat anda, cuba buang botol-botol tersebut tanpa pengetahuan dia. Itupun jika anda berani mengambil risiko untuk tidak dimaki hamun.


Bila Kena Diabetes Ketika Hamil. Panduan Doktor Ni Mudah Faham Dan Lengkap.

Siapa yang tak risau tentang masalah kencing manis. Terutama waktu hamil. Jika kadar kandungan gula lebih tinggi, akan menjejaskan kadungan termasuk memberi kesan kepada bayi.

14 November – Hari Diabetes Sedunia

Sempena hari Diabetes sedunia, saya nak bercerita sikit pasal Diabetes (kencing manis) ketika hamil.

Diabetes yang bermula apabila anda disahkan mengandung dikenali sebagai Gestational Diabetes. Ianya terjadi apabila terdapat kerintangan Insulin – sejenis hormon yang dihasilkan oleh badan manusia untuk mengawal atur kawalan paras gula di dalam darah, untuk memenuhi keperluan ketika mengandung. Hasilnya, paras gula di dalam darah meningkat.

Pada kebiasaannya, keadaan Gestational Diabetes terjadi pada pertengahan ataupun pada lewat usia kandungan.

Keadaan Gestational Diabetes ini kerap berlaku. Kadar kebiasaannya, dalam 100 orang wanita mengandung, 18 orang akan menghidapi penyakit ini. Dalam erti kata lain, 18 % wanita mengandung akan ‘dihantui’ dengan masalah ini. Amat biasa bukan?

Apakah risiko-risiko bagi saya untuk menghidapi Diabetes ketika hamil?

Anda berisiko tinggi menghidapi Diabetes ketika mengandung, jika anda mempunyai salah satu daripada faktor-faktor yang tertera di bawah:

🌼Indeks Jisim Badan (BMI) adalah 30 ataupun lebih ( kalau Malaysian BMI 27.5 )
🌸Sejarah kelahiran bayi besar, melebihi 4 kg ataupun lebih
🌸Sejarah kandungan yang mempunyai Diabetes ketika mengandung
🌼Ibu bapa, adik-beradik yang juga mempunyai Diabetes

Bagaimana saya tahu jika saya mempunyai kencing manis dalam kehamilan?

Jika anda mempunyai salah satu faktor seperti yang tertera, anda akan menjalani ujian toleransi glukosa (GTT) ketika mengandung. Ini adalah sejenis ujian mudah yang dijalankan pada awal peringkat kandungan dan akan diulang pada usia kandungan 24 hingga 28 minggu.

Ujian toleransi glukosa GTT memerlukan anda untuk berpuasa semalaman iaitu tidak makan atau minum, kecuali air kosong/ air mineral sahaja.

Pada awal pagi nya, sebelum anda menikmati sarapan, ujian darah akan dijalankan terlebih dahulu. Kemudian anda akan diminta untuk menghabiskan larutan gula yang berperisa Oren atau Cola.

Kemudian, ujian darah akan diulang sekali lagi selepas 2 jam anda menikmati larutan gula ini. Mudah bukan?

Jika anda menghidapi kencing manis pada kandungan sebelumnya, anda akan diminta membuat ujian toleransi glukosa GTT ini pada lebih awal kandungan untuk pengesanan awal Diabetes ketika mengandung, justeru dapat mengawal atur paras gula di dalam darah. Kawal atur gula di dalam darah pada peringkat awal mengandung adalah teramat penting dalam tempoh pembentukan organ-organ penting bayi anda pada ketika ini dan mengurangkan komplikasi Diabetes pada bayi dan juga ibu. Jika keputusan ujian toleransi glukosa GTT normal, ujian ini perlu diulang pada usia kandungan 24 hingga 28 minggu kandungan.

Apakah kesan kencing manis pada kehamilan saya?

Kebanyakan ibu yang menghidapi Diabetes ketika mengandung ini tidak mempunyai masalah sepanjang proses kehamilan dan rata-rata melahirkan bayi yang sihat dan comel, tetapi terdapat segelintir kes Diabetes ini membawa masalah yang serius pada ibu dan juga bayi, lebih-lebih lagi jika Diabetis tidak dikesan awal dan dirawat dengan optimum. Kebolehan untuk mengesan awal Diabetes ketika mengandung dan mengawal atur paras gula dengan optimum dapat mengurangkan banyak risiko serta komplikasi yang berkaitan.

Amatlah penting ibu-ibu sekalian memastikan paras glukosa di dalam darah terkawal. Jika paras gula di dalam darah ibu kekal tinggi dan tidak terkawal, bayi akan memberikan respon kepada paras gula yang tinggi ini dengan menghasilkan lebih banyak insulin, di mana bayi anda akan membesar secara berlebihan di dalam rahim, seterusnya anda akan diminta untuk bersalin lebih awal daripada tarikh dijangka bersalin (induction), juga terdapat risiko berakhir dengan pembedahan caesaerean akibat daripada bayi besar ataupun kegagalan proses induksi (induction). Jika anda bersalin biasa pula, risiko bahu bayi tersangkut ketika kelahiran normal dan kecacatan saraf mungkin berlaku.

Risiko kematian bayi di dalam rahim (in utero death) secara mengejut juga meningkat jika paras gula di dalam darah tidak dikawal.

Bayi anda yang menghasilkan lebihan hormon insulin tadi turut akan mengalami paras gula rendah pula selepas kelahiran. Maka, bayi anda perlu dimasukkan dalam wad rawatan rapi bayi untuk pemerhatian oleh pakar paediatrik.

Bayi yang dilahirkan oleh ibu yang mempunyai kencing manis juga mempunyai risiko menghidap kencing manis dan masalah kegemukan bila ianya meningkat dewasa kelak.

Maka, ibu-ibu perlu mengawal paras gula di dalam darah dalam proses kehamilan dan proses kelahiran untuk mengurangkan risiko dan komplikasi pada ibu dan juga bayi anda.

Bagaimanakah Diabetes ketika hamil dirawat?

Jika anda menghidapi Diabetes ketika mengandung, anda perlukan rawatan susulan oleh pakar perbidanan dan sakit puan, pakar perubatan/ endokrinologi, pegawai zat makanan dan jururawat diabetes. Anda akan diminta supaya membuat rawatan susulan lebih kerap untuk pemeriksaan.

Yang penting ketika menghidapi Diabetes adalah memastikan tabiat permakanan yang sihat dan senaman. Kebiasaanya Diabetes ketika mengandung dapat dikawal dengan kawalan diet atau permakanan sahaja.

Walau bagaimanapun, daripada 5 ibu yang menghidapi Diabetes, seorang ibu memerlukan rawatan Insulin untuk mengawal paras gula di dalam darah. Jika anda memerlukan rawatan insulin, jururawat Diabetes akan menerangkan kepada anda bagaimana anda boleh melakukannya.

Ibu-ibu tidak perlu risau, seharunya kesempatan ini diambil untuk berbincang dengan pegawai zat makanan/ dietitik mengenai pemilihan makanan yang berkhasiat untuk anda dan bayi anda, dalam masa yang sama dapat mengawal paras gula pada tahap yang memuaskan.

Bagaimanakan proses kelahiran saya nanti? Bilakah saya akan diminta untuk bersalin?

Ibu yang menghidapi Diabetes ketika mengandung, akan diminta bersalin pada usia kandungan 38 hingga 40 minggu, mengikut keadaan Diabetes dan kawalan paras gula dalam darah. Cara kelahiran juga akan dibincangkan bersama anda dan pasangan, mengenai kelebihan bersalin biasa, induced labour ataupun pembedahan caesaerean mengikut keadaan Diabetes ibu dan juga anggaran saiz bayi.

Apakah yang perlu saya lakukan selepas bersalin?

Selepas tempoh pantang 6 minggu, temujanji akan diberikan kepada anda untuk mengulang semula ujian toleransi glukosa GTT, untuk memastikan anda bebas daripada Diabetes selepas kelahiran. Jika ujian ini tidak normal, anda akan dirujuk kepada pakar perubatan/endokrinologi untuk rawatan susulan diabetes.

Wanita yang menghidapi Diabetes ketika mengandung, mempunyai kebarangkalian 1 di dalam 3 menghidapi Diabetes Jenis 2 dalam tempoh 5 tahun berikutnya. Justeru itu, anda dinasihatkan untuk menjalani Ujian Glukosa berpuasa ( Fasting Blood glucose ) setahun sekali.

Bagaimana jika saya bercadang untuk hamil sekali lagi selepas ini?

Sebelum bercadang untuk mengandung lagi, pastikan berat badan anda sesuai dengan tinggi anda, mempunyai Indeks Jisim Badan BMI yang ideal, mengamalkan permakanan dan gaya hidup yang sihat, untuk mengurangkan risiko anda menghidapi sekali lagi Diabetes ketika mengandung.

Jika bercadang untuk mengandung lagi, anda boleh memulakan pengambilan asid folik tambahan 5mg sehari sekali sebelum menghentikan perancangan keluarga dan pada 3 bulan pertama kehamilan. Anda memerlukan preskripsi doktor untuk ubat ini.

Kecacatan kelahiran adalah lebih tinggi dalam kehamilan diabetik berbanding dengan kehamilan biasa. Mengambil asid folik tambahan akan mencegah bayi anda daripada kecacatan kelahiran seperti spina bifida yang disebabkan oleh tiub saraf yang tidak tertutup dengan baik.

Cuba pastikan tahap gula dalam darah anda dikawal dengan baik sebelum anda hamil dan anda akan berada dalam keadaan yang lebih baik untuk mengawalnya sepanjang kehamilan anda. Ini akan mengurangkan risiko masalah kesihatan bertambah bagi anda dan bayi anda.

Kehamilan anda mungkin berisiko tinggi, tetapi ini tidak bermakna anda akan mengalami masalah, terutamanya jika anda terus mengawal tahap gula dalam darah anda pada tahap normal sebaik mungkin di bawah pengawasan doktor dan petugas kesihatan anda.


‘Throwback’ 8 Tahun Lalu, Isteri Arwah Harun Salim Akui Kenangan Indah Sukar Dilupakan!

Pejam celik, sudah lapan tahun rupanya pelakon dan pelawak, Harun Salim Bachik, meninggalkan kita semua akibat sesak nafas ketika singgah di Hentian Rehat dan Rawat Gunung Semanggol (Selatan) Perak pada 8 Mac 2015 lalu.

Pemergian permata seni ini bukan sahaja memberi kesan dalam industri hiburan, namun sangat memberi impak terutamanya ahli keluarga. Seperti yang diluahkan oleh isteri arwah iaitu Surianti Mohd Nur baru-baru ini di laman Tiktoknya, dia mengenangkan kembali arwah suaminya ketika masih hidup bersama anak-anaknya.

“Kenangan indah itu amat sulit untuk dilupakan!” tulisnya di ruangan kapsyen.

Menjengah ke ruangan komen, rata-rata netizen memaklumkan Harun Salim Bachik adalah seorang penggiat seni yang sangat berbakat selain mempunyai personaliti yang baik.

Bukan itu sahaja, ramai yang merasakan Harun Salim Bachik seperti baru sahaja meninggalkan kita semua dan mendoakan agar arwah ditempatkan di kalangan orang beriman.

Terdahulu, Surianti berkahwin dengan Allahyarham Harun Salim Bachik pada tahun 2000 dan hasil perkahwinan itu, mereka dikurniakan dua cahaya mata iaitu Siti Hazeera Sofea dan Hakeem Sufy Al-Rashid.

Sumber: TikTok @kaksulegasi7979


“Dah Reti Menangis Lepas Kena Cucuk.  Dulu Dia Diam Je.” Ainul Jalani Rawatan Bulanan Di Hospital, Netizen Titip Doa

Kisah adik Ainul Mardhiah sentiasa mendapat perhatian netizen. Setiap kali gambarnya dimuat naik di media sosial, pasti ada yang akan memberi respond.

Terbaru, bapanya Ahmad Safiuddin telah memuat naik gambar Ainul selepas mendapat suntikan dan menjalani rawatan bulanan di sebuah hospital.

Tangan saya kena cucuk hari ni. Dah reti menangis dah dia lepas kena cucuk 🤣 Dulu dia diam je kalau kena apa-apa.” tulis Ahamd Safiuddin di kapsyennya.

Menjengah ke ruangan komen, rata-rata netizen mendoakan agar Ainul terus sihat dan membesar seperti kanak-kanak yang lain.


Luangkan 5 Hingga 10 Minit Aje Nak Buat Anak Tekun Belajar. Cikgu Ini Beri Pesanan.

Semua ibu bapa inginkan anak yang pandai. Tetapi adakah kita meluangkan masa untuk mengajar anak-anak di rumah sebagai pelengkap setelah guru di sekolah.

Perkongsian guru matematik ini, Mohd Fadli Salleh menjelaskan ibu bapa supaya luangkan masa untuk anak.

Ikuti perkongsianya.

Teringat beberapa tahun sudah aku masuk kelas tahun 1. Aku bimbit soalan peperiksaan baru-baru ini masuk kelas. Masih ada beberapa kertas yang belum siap ditanda.

Setiap kertas yang aku tanda, aku panggil pemilik kertas itu untuk berada disebelah. Aku tunjuk satu persatu soalan yang mereka buat salah. Kebanyakannya sebab mereka cuai dan nak siap cepat.

Sampai giliran seorang murid perempuan ni, aku perasan dia buat banyak sangat kesalahan yang senang-senang. Sampai nak eja nombor 5 dalam perkataan pun dia tulis mengarut.

“Awak tak pandai membaca ke?” Soalku lembut.

“Tak pandai, cikgu.”

“Awak ada berapa adik beradik? Belajar la dengan kakak atau abang. Tak pun suruh mak ajarkan.”

“Saya seorang je cikgu. Tiada abang dan kakak. Adik pun tak ada. Mak asyik tengok henpon je. Tak ajar pun,” jujur balas murid tahun 1 ini.

Aku terkedu mendengar jawapan itu. Kelu.

Aku pandang wajah murid ini dalam-dalam. Cantik budaknya. Budak ini senang diajar. Cepat dapat. Bukannya murid bermasalah pelajaran.

Budak-budak sebesar ini, senang diajar sebenarnya. Tambah-tambah jika diajar ‘one-to-one’. Macam tuisyen individu. Kat kelas, murid ramai, mana sempat cikgu nak bagi tumpuan satu demi satu.

IBU BAPA LUANGKAN 10-15 MINIT

Jadi aku menyeru kepada semua ibubapa, luangkan sekejap masa bersama anak. Beli buku latihan. Setiap malam ajar mereka.

Tak perlu lama. Tak perlu banyak. Cukup ajar satu atau dua muka surat sahaja. Ajar dan ulang sampai mereka faham.

Satu dua muka surat ini tuan puan, hanya makan masa 10-15 minit. Bukan lama pun.

Apa mahal sangat masa kalian hingga tak mampu luang 10-15 minit untuk anak-anak sendiri?

Sedang mampu membalas diskusi merepek kat group wasap berjam-jam tanpa henti. Sedang ralit membelek insta artis dari petang sampai ke malam.

Tapi kenapa mahal benar masa 10-15 minit untuk anak kita sendiri? Untuk zuriat yang bakal mendoakan kita saat kita pergi nanti.

Ingatlah, ibubapa itu merupakan GURU PERTAMA setiap kanak-kanak.

– Teringat di suatu ketika –
.


Cuti Hujung Minggu Masa Untuk Rehat, Jangan Paksa Diri Bekerja. Awas, Kalau Tak Boleh Mental!

Pernah tak, rasa tak sempat nak habiskan kerja di pejabat, nak tak tak kena juga bawa balik dan sambung buat di rumah?

Tuntutan pekerjaan menyebabkan ramai pekerja tidak sedar mereka telah mengorbankan cuti hujung minggu dengan bekerja.

Kajian ada mendapati, cuti 2 hari setiap minggu sangat membantu mengurangkan kadar ketidakhadiran pekerja dan meningkatkan produktiviti mereka di tempat kerja.

Persoalannya, adakah memenuhi tuntutan pekerjaan itu lebih penting daripada meluangkan masa berehat selama 2 hari seminggu? Tepuk dada tanya diri!

Kerja hujung minggu buatkan anda berisiko mendapat kemurungan

Walaupun cuti hujung minggu telah lama dilaksanakan dalam kebanyakan sektor pekerjaan, namun masih ada daripada kalangan kita yang membuat keputusan untuk terus bekerja walaupun pada cuti hujung minggu.

Ini bermakna, mereka tidak mendapat sebarang manfaat daripada pengenalan cuti 2 hari pada hujung minggu tersebut.

Apa yang lebih buruk, kebanyakan daripada mereka yang membuat keputusan untuk kerja hujung minggu tidak sedar apa yang bakal dihadapi pada masa akan datang.

Mereka sebenarnya sedang memperjudikan kesejahteraan mental yang mereka miliki. Apakah ia?

Satu kajian yang dilakukan di United Kingdom mendapati, mereka yang terus bekerja pada hujung minggu lebih cenderung atau berisiko untuk mengalami kemurungan pada masa akan datang.

Daripada data kajian tersebut, didapati bahawa golongan wanita yang bekerja pada hujung minggu mempunyai simptom-simptom kemurungan yang lebih tinggi berbanding wanita yang hanya bekerja pada hari bekerja sahaja.

Kajian tersebut turut menyatakan, majikan perlulah menyedari bahawa kerja lebih masa dan pada waktu hujung minggu sebenarnya boleh menjejaskan kesihatan mental pekerja mereka.

Kerja lebih masa sangat tidak bagus kepada kesihatan mental manusia

Seorang penyelidik di Lancaster University menyatakan, kerja lebih masa sememangnya amat memberi kesan secara negatif ke atas mental manusia.

Ini termasuklah kurangnya aktiviti sosial, masa untuk kehidupan peribadi dan juga waktu rehat yang sememangnya diperlukan oleh tubuh manusia itu sendiri.

Apatah lagi bagi mereka yang telah berkeluarga, mereka sepatutnya menyeimbangkan masa mereka juga untuk memenuhi tanggungjawab terhadap urusan rumah tangga.

Apa yang boleh anda lakukan sebagai pekerja untuk mengurangkan risiko kemurungan?

Sebagai seorang pekerja yang hanya makan gaji, kita mungkin tidak mampu mengubah waktu kerja atau mengubah apa yang telah diaturkan kepada kita.

Namun, ada beberapa langkah yang boleh kita lakukan untuk mengurangkan risiko daripada mendapat kemurungan.

Antaranya ialah:

Namun, anda juga perlu sedar bahawa anda bukanlah dibayar untuk bekerja 24 jam, 7 hari seminggu.

Anda juga perlu menikmati waktu di luar masa kerja dengan melakukan aktiviti lain yang digemari bersama keluarga atau rakan.

Untuk majikan pula, sudah tiba masanya untuk berubah daripada budaya bekerja yang tidak realistik dengan ganjaran yang rendah kepada budaya yang lebih menghargai dan menyokong para pekerja anda.

Hargailah segala usaha pekerja anda dan berikan sokongan untuk mereka menjalani kehidupan yang memelihara kesejahteraan mental.


Manisnya! Nora Danish Pakai Jubah & Tudung Pemberian Arwah Siti Sarah, Warganet Doa Kekal Istiqamah

Nak berubah itu senang, tapi nak istiqamah itu yang sebenarnya sukar. Bagaimanapun, berdoalah supaya kita semua dapat peroleh hidayah dari Allah untuk terus ke jalanNya.

Baru-baru ini, pelakon jelita Nora Danish ada berkongsi beberapa foto di laman instagram miliknya yang memaparkan dirinya manis bertudung litup ketika menghadiri sebuah majlis ilmu bersama beberapa selebriti yang lain.

Yang menariknya, pemakaiannya pada hari tersebut merupakan pemberian daripada Allahyarhamah Siti Sarah kepadanya dan dia sendiri memang berniat untuk memakai tudung beserta jubah tersebut ketika menghadiri majlis itu.

” Terima kasih mu di atas jemputan ini , dan thank u taw sebab selalu ingat kat ku 🥲 Terima kasih juga pada Ustazah Jiha di atas segala ilmu dan doa 🙏🏼🤲🏼🤍 setiap kata2 MasyaAllah sampai di hati, air mata tak berhenti mengalir. Semoga anda sekeluarga sentiasa dirahmati Nya.

” Terima kasih jua buat semua sisturssss yg hadir tadi 🤍Bibik jugak, masak soto sedap sangat. Lauk macam macam, murah rezeki semua dunia akhirat. Sehingga berjumpa lagi.

“Jubah n tudung Nora dari Loveta , pemberian Arwah Siti Sarah. Mmg niat nak pakai untuk majlis ilmu harini. Semoga Arwah ditempatkan dikalangan org yg beriman 🤲🏼 Amin Amin YRA. Mari kita sedekah Al Fatihah buat arwah Siti Sarah Raissuddin dan kepada semua yg telah pergi meningggalkan kita.” tulisnya di ruangan kapsyen.

Meninjau di ruangan komen, rata-rata memuji penampilan aktress yang popular dalam drama Puteri ini. Tidak dilupakan ada juga dikalangan mereka yang sempat mendoakan untuk Nora kekal istiqamah dan mendapat keberkatan ilmu dalam majlis tersebut.

Sumber : Instagram Nora Danish


“Alhamdulillah, I Am A Mother. ” Juliana Evans Kongsi Berita Selamat Melahirkan Anak Sulung

“Alhamdulillah, I am a mother,” kongsi pelakon dan pengacara, Che Puan Juliana Evans yang selamat melahirkan cahaya mata sulungnya.

Berita gembira itu diumumkan Juliana menerusi akaun Instagramnya telah memuat naik satu foto di ruangan Insta Story miliknya sebentar tadi.

Juliana mendirikan rumah tangga bersama Tengku Shariffuddin Shah Tengku Sulaiman Shah Al-Hajj pada April 2017.

Selain itu, foto yang dikongsi itu juga merakamkan wajah Juliana sedang tersenyum sambil memandang anak kesayangannya yang sedang tidur.

Bagaimanapun Juliana belum lagi bersedia untuk berkongsi wajah penuh anaknya.

Sumber : Astro Gempak


Alhamdulillah! PM Umum Tol Percuma Pada 20 & 21 Januari Sempena Tahun Baharu Cina

Pengguna lebuh raya akan menikmati kadar tol percuma selama dua hari bermula Jumaat ini.

Perdana Menteri, Datuk Seri Anwar Ibrahim berkata, pengecualian kadar tol itu melibatkan semua konsesi lebuh raya di seluruh negara membabitkan implikasi kewangan sebanyak RM40 juta.

“Ini merupakan inisiatif Menteri Kerja Raya, Datuk Seri Alexander Nanta Linggi dan Menteri Pengangkutan, Anthony Loke Siew Fook dalam perbincangan bersama pihak konsesi dan bersetuju supaya ditiadakan tol bagi tarikh tersebut,” katanya menerusi sidang akhbar selepas mempengerusikan mesyuarat kabinet di sini pada Rabu.

Hadir sama, Timbalan Perdana Menteri, Datuk Seri Dr Ahmad Zahid Hamidi.

Menurut Anwar, keputusan itu memudahkan perjalanan rakyat untuk bercuti sempena perayaan Tahun Baharu Cina.

“Cuma nasihat kita seperti biasa, jaga keselamatan di jalan raya, patuh peraturan dan elakkan peningkatan jumlah kemalangan,” katanya.

Sebanyak 3.8 juta kenderaan dijangka berada di atas lebuh raya di seluruh negara sepanjang cuti itu yang bermula hujung minggu ini.

Dalam memastikan kelancaran trafik serta keselamatan pengguna pada tahap tertinggi sepanjang tempoh berkenaan, Alexander dilapor berkata, Lembaga Lebuhraya Malaysia (LLM) telah mengambil beberapa inisiatif antaranya mengadakan kerjasama dengan Polis Diraja Malaysia (PDRM).

Selain pengoperasian LLM dan syarikat konsesi juga akan dipertingkatkan kepada 24 jam.


“I-Sinar KWSP Kini Bagi Semua Ahli Terjejas.” 8 Juta Pencarum KWSP Layak, Maksimum Pengeluaran RM10,000!

Kerajaan hari ini bersetuju KWSP I-sinar diperluaskan kepada semua ahli yang terjejas pendapatan. Untuk itu, setiap ahli boleh mengeluakan dari akaun 1 dengan had maximum RM 10 ribu.

Perkara ini disampaikan oleh Menteri Kewangan, Senator Tengku Dato’ Seri Zafrul dalam satu persidangan di Parlimen hari ini.

“Program i-Sinar diperluas kepada semua ahli KWSP yang terjejas pendapatan mereka. Tidak kira sama ada hilang pekerjaan atau terkurang pendapatan tahun ini, mereka layak memohon,” katanya dalam persidangan tersebut.

Tambahnya lagi, Program i-Sinar kini dibuka untuk kesemua 8 juta pencarum KWSP yang terjejas, dengan jumlah pengeluaran maksimum meningkat kepada RM10,000.

Ahli pencarum yang terjejas hanya perlu memohon menerusi atas talian atau pergi ke mana-mana cawangan KWSP terdekat.

Beliau berkata demikian ketika menggulung perbahasan Rang Undang-Undang (RUU) Perbekalan 2021 peringkat dasar bagi kementeriannya di Dewan Rakyat hari ini.


Dato Dr. Hamid Arshat Kongsi Ilmu Kawal Darah Tinggi Guna Ulam. Boleh Cuba!

Hipertensi atau tekanan darah tinggi adalah penyakit senyap yang boleh membawa kepada komplikasi seperti strok dan juga kematian jika tidak dirawat. Lazimnya apabila pesakit akan bergantung kepada ubat untuk kekal tekanan normal.

Namun, tak salah, jika kita cuba cara alami. Sebagaimana perkongsian Dato’ Dr. Hamid Arshat ini mungkin sesuai diamalkan.

Moga bermanfaat untuk kita semua!

Kawal Darah Tinggi

Beberapa panduan yang baik untuk mengawal tekanan darah. Bila umur meningkat 50 tahun ke atas, ramai yang mula menghidap penyakit darah tinggi.

Saya pun bila kepenatan dan stres, tekanan darah saya naik 150/90 MmHg. Kadang-kadang saya makan ubat untuk kawal. Alhamdulillah biasanya pressure akan turun 130/80 mmHg.

Tekanan darah meningkat sebab saluran-saluran darah menjadi sempit akibat timbunan lemak pada dinding (atherosclerosis). Ia sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit, jantung perlu mengepam darah dengan kuat dan tekanan darah meningkat untuk menyampaikan bekalan oksigen dan makanan kepada tisu dalam organ-organ terpenting.

Jadi risikonya dalam jangka panjang ialah serangan jantung, strok serta macam-macam lagi gejala kesihatan.

7 rahsia kawal darah tinggi saya:

(1) Kawal berat badan. Kegemukan merupakan salah satu penyebab darah tinggi. Kurangkan makanan bergula dan tinggi karbohidrat. Kurangkan makanan bergoreng, bersantan, kuih-kuih manis, coklat dan jauhi air bergas. Satu lagi nasihat saya, kurangkanlah makan daging merah seperti lembu dan kambing.

(2) Bersenam 30 minit setiap hari. Senaman dapat meningkatkan aliran darah kepada tisu dan organ, disamping menurunkan kolesterol dan gula dalam darah. Ia juga dapat merembes hormon endorfin daripada otak agar menjadikan kita lebih tenang dan ceria.

(3) Kawal stres. Minda yang tenang dan emosi ceria dapat mengawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, bertafakur dan lakukan deep breathing exercises, umpamanya yoga.

(4) Ambil makanan yang mengandungi vitamin C, beta karotena, flavonoid dan antioksidan yang membantu mengawal tekanan darah dengan menyekat chronic inflammation serta membaik pulih sel-sel dan tisu-tisu.

(5) Amalkan memakan sayur-sayuran hijau seperti bayam, sawi serta ulam-ulaman. Antaranya ulam raja, sambung nyawa dan pudina. Jus ulam raja, selain bertindak mengawal kolesterol dan gula dalam darah, ia juga bersifat anti-kanser. Banyakkan makan buah mangga, tembikai, keledek merah, lobak dan berries.

(6) Minum jus lemon, air limau nipis, limau kasturi dan grapefruit khususnya selepas makan daging. Air limau ni boleh mencairkan lemak-lemak dan bertindak sebagai anti-inflammatory. Juga amalkan minum teh halia dan green tea, kedua-duanya mengandungi bahan antioksidan dan anti-inflammatory.

(7) Ambil minyak ikan, minyak kelapa da ra dan minyak zaitun. Khasiat ikan salmon dan makerel ni terbukti sangat baik dan ia mengandungi Omega-3 serta DHA. Juga berfungsi sebagai anti-inflammatory.

Seperti yang beliau katakan, ulam raja ni baik untuk mengawal kolesterol dan gula dalam darah. Kita pun boleh amalkan cara semula jadi ni tau, caranya kisar pucuk ulam raja dan campurkan sedikit madu asli. Boleh juga campurkan epal hijau atau lobak merah bagi menambah khasiat jus. Minum seminggu sekali pun boleh.

Antara 5 Khasiat Ulam Raja

1. Menaikkan Selera Makan

Menurut kajian, ulam raja dikenal pasti dapat membantu menaikkan selera makan seseorang itu. Caranya adalah dengan mendapatkan 100 gram daun ulam raja yang masih segar. Kemudian, bersihkan daun tersebut dengan air dan seterusnya dimakan secara mentah ataupun ketika anda makan nasi.

2. Mengatasi Masalah Jantung

Selain daripada pengambilan ubat-ubatan moden, individu yang mengalami masalah jantung turut dapat mengamalkan ulam raja bagi menanggani masalah mereka. Caranya adalah seperti dibersihkan dan dimakan secara mentah ataupun dapat direbus dengan sukatan tiga gelas air dan direbus sehingga tinggal dua gelas air. Setelah itu, minum air rebusan tersebut.

3. Untuk Menghalau Serangga

Mungkin ada yang terkejut, aik untuk serangga?? Yup betul, selain baik untuk kesihatan kita, ulam raja juga mampu membantu kita menghalau serangga. Caranya adalah seperti, ambil daun ulam raja dan ditumbuk sehingga halus. Kemudian, letakkan di tempat-tempat yang dialui oleh serangga.

4. Mencegah Penuaan (Awet Muda)

Mesti ramai kan berminat dengan khasiat yang ini? Tak dinafikan, setiap manusia menginginkan wajah yang sihat serta muda. Lebih-lebih lagi wanita. Oleh itu, seringkan amal memakan ulam raja ni ye.

5. Menghilangkan Bau Mulut

Dengan memakan ulam raja secara rutin, kita secara tak langsung sebenarnya mampu menghilangkan masalah mulut berbau. Selain itu, disebabkan oleh kandungan kalsium yang tinggi di dalam ulam raja, kita juga dapat membantu tulang kita menjadi lebih kuat dan sihat.

Sumber: Dato’ Dr. Hamid Arshat via majalahilmu.com


Semburan Homemade Ini Hilangkan Karat Barang Dapur. Hanya Guna Tiga Bahan Aje. Memang Mudah!

Apabila bergelar isteri dan ibu tentu, ruang dapur adalah bahagian yang kerap digunakan untuk memasak hidangan buat keluarga.

Untuk memastikan ruang dapur bersih dan kelengkapan memasak bersih tentu pelbagai bahan cucian digunakan.

Bagaimana pun melalui perkongsian puan Yati Eimra, menyediakan semburan homemade yang menggunakan bahan yang sedia ada di dapur. Jom semak perkongsiannya.

Sebelum ni saya pernah share pasal homemade spray serbaguna untuk halau semut.. Baru² ni ada kawan tanya apa lagi kegunaan spray ni.. Jadi kali ni saya nak share kegunaan spray ni untuk memudahkan kerja² kat dapur.. Selain bersihkan dapur, saya gak gunakan spray ni untuk..

◾ Hilangkan bau hanyir
Biasanya lepas bersihkan ayam & siang ikan, saya akan spray pisau, papan pemotong & sinki dengan spray ni untuk hilangkan bau hanyir (ikan terutamanya). Biarkan 5-10 minit sebelum cuci macam biasa

◾ Mudah tanggalkan kesan minyak
Bila basuh bekas² makanan yang berminyak ni, penutup yang paling leceh sekali nak dibersihkan.. Selalunya saya spray je & biarkan sekejap sementara nak basuh.

◾ Masa baking – nak buat meringue atau pukul whip cream, mixer & bekas mesti kering dan tak berminyak. Kalau tak, alamatnya tak menjadi ler.. Boleh spray kan pada mixer & bekas sebelum direndam kejap dengan air panas untuk pastikan semua kesan lemak & minyak tanggal. Basuh & keringkan sebelum guna. Saya juga gunakan cara yang sama untuk basuh perkakas baking lepas guna. Sangat menjimatkan masa & menjimatkan sabun ?

◾ Spray & rendam kain lap tangan, kain lap dapur & span basuh pinggan untuk tanggalkan kesan minyak. Sesetengah orang terus masukkan kain yang berminyak dalam mesin basuh. Sebenarnya kesan² minyak tu akan buat drum mesin basuh cepat kotor (kotoran melekit², melekat dicelah getah pintu & juga mendap dalam lubang drum). Untuk span basuh pinggan pun, biasanya bila malam saya akan spray larutan cuka ni & rendam air panas dalam 10 minit. Kemudian tos kering untuk elakkan span mudah berbau & jadi tempat pembiakan bakteria.

◾ Bersihkan blender & tanggalkan karat pada mata blender. Yang suka buat kek guna blender tu, elok sangatlah guna spray ni untuk bersihkan blender. Saya pernah beli kek choc homemade yang rasa pedas cili.. Terus tertutup selera nak makan ? Saya guna spray ni untuk kurangkan bau (bawang contohnya), pijar cili & boleh bersihkan mata blender gak.. Tapi kena rendam kejap la.. Jangan terus basuh lak..

◾ Bersihkan karat/mendapan dalam cerek elektrik. Untuk bersihkan karat/mendapan dalam cerek elektrik, gunakan bancuhan spray ni dalam 1-2 cawan, kemudian tambah air paip sehingga cerek ½ penuh je (jangan letak banyak sebab bila mendidih air akan melimpah²). Biarkan suam sebelum bersihkan. Kalau banyak sangat karat/mendapan, perlu ulang beberapa kali.

Saya buat spray ni dalam kuantiti yang banyak sebab memang selalu guna. Saya ada 3 botol spray untuk kegunaan dapur, untuk lap air tumpah/spray langsir bila bau asap & juga untuk toilet. Untuk spray langsir & toilet tu saya tambahkan essential oil (lavender & lemon) sikit supaya wangi. ?

Kalau nak buat dalam kuantiti banyak macam saya ni boleh guna sukatan ni..

1½ cawan cuka
7½ cawan air
4-6 sudu sabun pencuci pinggan (kurangkan jika pencuci pinggan pekat)

Campurkan semua bahan, masuk dalam botol spray.

*pastikan spray sentiasa ditutup bila tak digunakan supaya kepala spray tak mudah rosak

*spray ni gak boleh digunakan untuk bersihkan tong sampah atau kurangkan bau hancing. Salah seorang kawan yang ada kedai makan gunakan spray ni untuk toilet kedai makan dia untuk elakkan bau ‘semerbak’

*kalau setakat spray untuk kurangkan bau² toilet yang tak diingini, taknak letak sabun pencuci pinggan pun takpe. Boleh je guna cuka+air je. Tapi kalau nak jadikan sebagai spray multipurpose (kot nak basuh sinki, kilatkan paip, tile dll) sabun tu bertindak sebagai pencuci yang lembut (sebab tu tak rosakkan permukaan perabot) & kuatkan fungsi cuka. Nak guna sabun mandi pun boleh.. Tapi jangan guna sabun pencuci yang kuat sebab sesetengah sabun ada bahan aktif yang boleh bertindakbalas dengan cuka.


Rela Berhenti Kerja Demi Jaga Adik Ipar Terlantar Sakit. Ramai Puji & Doakan Yang Baik-baik!

Bila mendengar seorang isteri berkorban menjaga suami yang sakit terlantar hingga sanggup berhenti kerja, itu biasa. Siapa lagi yang ingin diharapkan untuk menguruskan segala hal penjagaan diri jika bukan pasangan hidup.

Namun mungkin kisah seorang kakak ipar yang sanggup berkorban menjaga dan mengurus adik iparnya yang terlantar, jarang-jarang kita lihat.

Kemurnian hati Puan Raja Aniatikah Raja Ahmad Terjudin menjaga Muhammad Hairril Ashraff Mohd Hairry,18 wajar diteladani. Ini sebagaimana memetik berita di akhbar tempatan, Raja Aniatikah atau mesra disapa Nia, 26, sanggup berhenti kerja bagi menjaga dan menguruskan adik iparnya yang kini terlantar selepas terbabit dalam kemalangan pada 28 Jun lalu.

Difahamkan Muhammad Hairill Ashraff parah di kepala dan tangan akibat kemalangan ketika pemuda itu dalam perjalanan pulang ke rumah.

Ambil keputusan berhenti kerja

Dua minggu Muhammad Hairill Ashraf koma di wad dan tiada apa dapat dilakukannya selepas pulang dari hospital melainkan terbaring di katil, malah lehernya terpaksa ditebuk untuk pernafasan manakala minum susu pula melalui tiub pada hidung.

Berkongsi pengalaman menjaga adik iparnya itu, Nia berkata, dia tidak berseorangan sebaliknya dibantu suami, Muhammad Hairril Asren Mohd Hairry, 25.

Bagaimanapun, Nia yang tiada pengalaman menjaga ahli keluarga sakit, pada mulanya agak kekok untuk membiasakan diri.

“Sebelum ini, saya bekerja sebagai kerani namun ambil keputusan berhenti untuk bantu suami menjaga adik.

“Kini, 24 jam saya di rumah dengan adik di samping memasak dan menguruskan kerja rumah.

“Ikutkan tiada pengalaman malah apabila doktor minta sedut kahak (adik) agak terduduk juga tetapi saya cuba dan Alhamdulillah dapat lakukannya cuma tetap perlukan bantuan suami kerana tidak larat untuk uruskan sendiri, ” katanya ketika ditemui Harian Metro di rumahnya di Taman Desa Damai, Sungai Merab, di sini, hari ini.

Rezeki Tak Pernah Putus

Menurut Nia, dia ada berkongsi kisah adik iparnya itu di TikTok dan bersyukur kerana ramai yang mendoakan walaupun tidak mengenalinya.

Lebih membuatkan Nia terharu apabila jiran sekeliling turut prihatin malah ramai menyumbang barangan keperluan termasuk susu formula dan lampin pakai buang.

“Alhamdulillah, rezeki adik tidak pernah putus sejak awal dia sakit hingga kini.

“Mungkin juga kerana dia orang yang baik malah sebelum terlantar, adik sangat menjaga solat lima waktu selain lakukan solat sunat.

“Terima kasih kepada mereka yang sudi membantu dan mendoakan cuma ada juga netizen di TikTok mengatakan saya gunakan adik sebagai modal meraih simpati ,hakikatnya saya juga suami tidak suka meminta-minta cuma ramai mahu menyumbang ,” katanya.

hanya Dua Beradik

Sementara itu, Muhammad Hairril Asren berkata, dia bekerja sebagai penjaga stor dan mengambil cuti tanpa gaji sejak lebih dua bulan lalu demi menjaga Muhammad Hairril Ashraff iaitu satu-satunya adik beradik kandungnya.

Katanya, selain wang simpanan, dia bersyukur kerana mendapat bantuan keluarga dan jiran sekeliling yang prihatin dengan nasib menimpa adiknya.

“Sejak hari kejadian hingga sekarang saya tidak bekerja namun majikan ada beri gaji pada awalnya selain sumbangan duit rawatan buat adik.

“Saya perlu ambil tanggungjawab jaga adik kerana emak dan ayah sudah meninggal dunia jadi kami tiada siapa melainkan satu sama lain kerana saudara mara jauh.

“Rutin harian saya adalah menguruskannya termasuk memberinya minum susu formula dan setiap bulan, perlu memerlukan 14 tin susu yang setiap satunya berharga RM98.

“Menurut doktor, adik memang boleh sembuh dan tiada risiko lumpuh jadi itu beri harapan kepada saya. Disebabkan itu, saya ikhtiar dengan memanggil jurufisioterapi datang ke rumah selain berborak dengannya untuk bantu pulihkan ingatannya.

“Sebagai abang, saya tentunya nak dia (adik) sembuh macam dulu dan berdikari, cukup dengan boleh pergi tandas, makan serta urus diri sendiri,” katanya yang sudah memohon bantuan zakat untuk adiknya dan sedang menunggu kelulusan.

Orang ramai yang berhasrat menghulurkan sumbangan menghubunginya di talian 017-340 1639 atau isterinya, Nia di talian 011-2302 0814.

Meninjau di ruangan komen, ramai yang memuji pengorbanan dan kemurnian hati seorang kakak ipar yang sanggup berhenti kerja bagi menguruskan adik iparnya yang terlantar. Malah tidak kurang juga ramai yang mendoakan agar segera sembuh dan dipermudahkan urusan untuk keluarga ini.


Tahniah! Dynas Mokhtar Selamat Timang Cahayamata Lelaki

Berita gembira buat pelakon Dynas Mokhtar  yang telah selamat melahirkan bayi lelaki pada 17 Mei lalu.

Beliau telah berkongsi berita gembira bersama peminatnya melalui muat naik gambar di instagram miliknya.

“Ketentuan Illahi… Alhamdulillah. MasyaAllah A baby boy for us. We are well. #170519 #LilP #Rikdy”tulisnya.

Menjengah di ruangan komen, rakan artis dan peminat memberikan ucapan tahniah.

Terdahulu, Dynas atau nama sebenar Wan Intan Edrinas Wan Mokhtar telah mempunyai dua orang anak iaitu Khyra Khalyssa, 8 dan Mohamed Haqaish, 6 tahun menerusi perkahwinan terdahulu.


Bila Blackout Kembali Pulih, Segera Periksa Peti Sejuk. Ada Sebabnya!

Kejadian terputus bekalan elektrik mungkin ketika ini sudah jarang-jarang berlaku berbanding zaman-zaman kita kecil dahulu.

Pun begitu, andai terjadi tentu kita sekeluarga tidak selesa dibuatnya. Suasana dalam rumah terasa panas, dan jika kejadian  blackout pada tengah malam maka terpaksa bergelap pula.

Selain masalah  itu, ada satu perkara perlu diambil berat adalah berkenaan makanan yang tersimpan di dalam peti sejuk.

Adakah makanan tersebut masih selamat untuk dimakan dan bagaimana untuk mengetahuinya.

Memahami masalah ini dengan info yang tepat, di sini dikongsikan maklumat daripada Public Health Malaysia. Semoga dapat dimanfaatkan.

Ini perkongsiannya.

Jika berlaku blackout, elakkan membuka peti sejuk. Ini penting untuk mengekalkan suhu selama mungkin.

Selepas elektrik hidup semula, baru buka peti sejuk dan periksa suhu peti sejuk.

Makanan berikut masih boleh digunakan jika suhu peti sejuk diatas 4.5 darjah selsius lebih dari 2 jam

✔ keju
✔ Mentega
✔ Roti dan biskut
✔ Minuman jus yang telah di buka
✔ Sayur dan buah buah-buahan

Makanan yang mungkin perlu di buang jika mula berbau

✔ Daging, ayam, ikan
✔ Susu, yougurt, produk tenusu
✔ Buah dan sayur yang telah di potong
✔ Makanan yang telah dimasak


Terharu Kapsyen Chef Wan Tentang Ibunya Selamat Jalani Pembedahan, Warganet Titip Doa.

Menerusi hantaran di Instagram milik Chef selebriti popular, Datuk Redzuawan Ismail atau lebih dikenali sebagai Chef Wan berkongsi rasa syukur keadaan terkini ibunya, Noraini Abdullah setelah menjalani pembedahan membuang payudara.

“Sorry to keep everyone in suspense.
By 1pm she was wheel back into her room.
She a tough lady that and was only in the observation room half hour before she awake again i was told.”

“As u can see she still in the daze from the anesthetic and pain killer i suppose.
Alhamdulilah thank you to Allah and all the doa from all of u and she got out of the surgery successfully with no problem.
Thank you off course to Dr Doreen her surgeon and team for making this possible.”

Tidak Tidur Menjaga Ibu

Jauh di sudut hati Chef Wan meluahkan rasa syukur dengan keadaan ibunya kini. Kini ibunya dalam proses pemulihan selepas menjalani pembedahan.

Now i have given her some water the last 2 hours she got into the room, fed her some fish congee. After her meal she kept struggling wanting to pull her tube and kept asking me to take her home.

I felt very stressful trying to calm her down and finally the Dr gave her some pain killer and some thing to calm her down and put her to sleep. As she had no sleep all night like me this is good time for her to sleep.

She not allow any visitors for now till tomorrow. So i told my siblings not to see her now and let her rest well. She will be fine.

We just need to give her time plus all this confusion as with being a dimentia patient.
Alhamdulilah…amin2 she has removed that awful looking tumor.

Warganet Titip Doa

Dalam pada itu, para pengikutnya dan kenalannya mendoakan ibu Chef Wan kembali sihat setelah selamat menjalani pembedahan.


Nanas Petua Nak Redakan Batuk Anak. Ibu Ini Kongsikan Cara Rawat Secara Alami

Jika anak batuk tentunya ibu bapa risaukan tentang kesihatan anak. Batuk batuk melarat akan membuatkan anak meragam dan sekali gus  boleh menjadi pencetus kepada demam. Keadaan ini akan menyebabkan ibu yang bekerjaya perlu bercuti untuk memberi perhatian kepada anak.

Untuk merawat anak, selain mendapatkan ubat atas nasihat doktor, ibu-ibu boleh cuba cara alami untuk meredakan batuk anak.

Melalui perkongsian Norashikin Bt Hasan   yang dipaparkan di facebooknya, ibu ini menyediakan beberapa langkah untuk menyediakan ubat batuk organik dengan menggunakan buah nanas. Jom kita cuba, cara ini.

____________________________________________________________________
.
NI CARANYA YA..
.
1. Buang kulit nanas dan durinya. Ini biasa dibuat oleh semua orang jika nak makan nenas kan.

2. Potong cube, senang nak blend. Kalau ada fruit processor lagi senang. 🙂 saya guna blender biasa sahaja. Bahagian tengah nenas saya tidak blend sekali. Sebab niat nak beri jus ni sekali dgn madu. Nak blend juga boleh kerana ada khasiatnya. Potong sedikit bhgn tengah dan join sekali dlm blender.

3. Blend sampai halus. Tapis.

4. Tapis lagi dengan penapis yg lebih halus. Buih-buih jus nanas ini juga adalah hampas yang halus, bila lalu di tekak rasa nak terbatuk. Jadi tapis elok2 ya..

5. Masukkan dalam botol yg kedap udara untuk disimpan di dalam peti sejuk. Saya pakai botol jem. Pastikan tiada karat di penutup botol ye.

6. Siap dimasukkan dlm botol. Ini tanpa madu. Nak beri pada anak barulah beri dengan madu. Gunakan jus ini untuk 3 ke 4 hari berturut turut. Kemudian tak perlu simpan lagi, boleh dibuang. Almaklumlah ubat semulajadi tiada bahan pengawet, ia boleh rosak. Sebaik sahaja anak pulih dari batuk dan selsema, jus ini tidak diperlukan lagi. Jangan sayang dan simpan lama ya, kot2 anak batuk lagi boleh guna. Jangan! Jika anak batuk untuk masa akan datang, sila buat jus yang baru lagi fresh.

7. Guna picagari utk beri pada si manja. Sinergikan dgn madu supaya ia balance. Tidak bersifat panas dan tidak bersifat sejuk. Madu tidak dicampur di dlm botol jus tadi sebaliknya ia hanya masuk dlm picagari ketika ingin diberikan kpd anak.
.
8. Berikan pada si kecil. Untuk bayi, dosnya beginilah mcm dalam gambar. Untuk kanak2 boleh double dos. Untuk dewasa boleh minum 1 cawan jus nenas letak madu. Nenas makan terus cicah madu pun boleh kalau org dewasa. Disamping bau nanas yang sedap, rasanya juga sedap.
.

.
Berdasarkan kajian yang dilakukan, buah nanas berupaya menyembuhkan batuk 5 kali ganda lebih berkesan daripada uabt batuk biasa yang di beli di kedai.

Memetik laporan preventdisease, para saintis membandingkan keberkesanan nanas dan ubat batuk dalam merawat batuk, ternyata pesakit yang mengambil jus nanas 4.8 kali ganda lebih cepat sembuh berbanding mereka yang mengambil ubat batuk biasa.

Namun kerana sifatnya yang agak tajam, disyorkan hanya diberikan kepada bayi berumur setahun dan ke atas, namun menurut puan Norashikin, jika risau untuk berikan nenas kepada anak bawah setahun, madu dan habatussauda sesuai digunakan untuk merawat batuk. –

Semoga bermanfaat perkongsian ini. Tetapi jika batuk anak masih berlarutan, segera bawa anak untuk mendapatkan nasihat pegawai perubatan ye.


“Dengar Menangis Dalam Bilik Air Teringat Anak…” Emosi Isteri Belum Stabil,  Azmi Caliph Buskers Tiada Plan Ambil Anak Angkat!

Kehilangan anak yang dikandung, bukanlah sesuatu yang boleh diterima dalam jangka masa singkat, apatah lagi 10 Tahun menantikan kehadirannya.

Vokalis kumpulan Caliph Buskers, Azmi Saat berkongsi kedukaan isterinya, Nazirah Muhammad yang sehingga kini masih lagi belum stabil selepas pemergian si kecil, Khairul Afnan Khairul Azmi yang meninggal dunia pada 30 September lalu.

Malah, pasangan istimewa ini tidak pernah miss untuk menziarahi pusara arwah bayi mereka sehingga kini.

“Alhamdulillah sekarang saya okey, cuma saya dan isteri akan ke pusara arwah anak sekali atau dua kali dalam seminggu. Apa yang penting adalah untuk tenangkan emosi isteri.

“Bagi saya, soal kehilangan adalah masalah yang paling besar terjadi. Mungkin sebab kami menunggu zuriat sudah lama, jadi apabila dia (anak) pergi sudah pasti ia satu kerinduan berat.

“Malah, ada ketikanya dia tiba-tiba akan menangis dalam bilik air  rindukan anak, misalnya bila membaca mengenai soal cahaya mata Di Facebook atau mendengar suara anak orang lain membuatkan dia mula teringat.

“Apa yang mampu saya lakukan adalah dengan memeluknya dan meminta dia untuk bersabar atas ujian daripda-Nya,”’ ujar Azmi lagi.

Azmi berkongsi luahan tersebut ketika ditemui pada sidang media Kempen Raikan Ramadan anjuran Yayasan Maghfirah di Kajang, Selangor.

Menurutnya lagi, mereka juga tidak ini  merancang untuk mengambil anak angkat buat masa sekarang. Bahkan, dia sendiri tidak meminta isterinya menjalani rawatan persenyawaan in-vitro (IVF) bagi mendapatkan cahaya mata baru.

“Setakat ini kami sepakat untuk tidak mengambil anak angkat kerana soal zuriat perancangan Allah SWT.

“Lagipun usia kami masih mampu untuk merancang zuriat. Saya bimbang kalau ambil anak angkat nanti, tiba-tiba ada anak sendiri dan risau akan terbahagi kasih sayang itu.

“Jadi seeloknya saya tunggu saja rezeki daripasa Ilahi. Mengenai rawatan IVF pula memang ada berbincang dengan isteri tapi belum ke fasa serius,” katanya.

Azmi dan Nazira mendirikan rumah tangga pada 2011.

Namun, pasangan ini hanya sempat bergelar ibu bapa selama tiga hari selepas anaknya terpaksa dipakaikan alat bantuan pernafasan sejak hari pertama dilahirkan pada 27 September tahun lalu akibat kegagalan fungsi otak.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Pilih Bidang Kejuruteraan, Lelaki Ini Kongsi 6 Strategi Kepada Graduan Sewaktu Di Universiti Supaya Mudah Masuk Pasaran Kerja.

Ibu bapa sudah pastinya melahirkan rasa syukur apabila anak dapat mencapai kecemerlangan dalam akademik.

Melanjutkan pelajaran sehingga ke menara gading adalah impian semua orang.  Malah ia menjadi kebanggan buat ibu bapa apabila anak berjaya melangkah ke pusat pengajian tinggi.

Bagi anak yang telah mendapat tawaran melanjutkan pengajian bidang kejuruteraan pastinya, tidak sabar untuk melangkah masuk ke alam universiti kan.

Kehidupan kampus adalah fasa harus dilalui dengan betul dan sempurna kerana antara penentu hala tuju sebelum melangkah ke alam pekerjaan.

Menerusi perkongsian oleh saudara Ir Abdul Rahman Bahasa berkongsi 7 plan dan strategi untuk bergelar jurutera sebaik sahaja melangkah ke universiti. Malah ia membantu untuk para graduan memasuk pasaran kerjaya selepas tamat pengajian.

DAH DAPAT TAWARAN COURSE ENGINEERING? THIS IS YOUR NEXT MOVE TO AVOID STIGMA “ENGINEERING IS SCAM”

Aku scroll² FB and LinkedIn. Aku tengok ramai juga adik², anak² kenalan yang dapat sambung pengajian dalam bidang Engineering untuk kemasukan ke IPTA tahun ni.

Tahniah aku ucapkan!

Next, nak elak bakal² student Engineering ni terjerumus ke lembah “Engineering is Scam” or unrewarded career in the future. Aku ada buat flow chart sikit macam dalam gambar.

7 plan dan strategi kena tahu sebelum masuk pasaran kerja

Career as Engineer ni mmg kena plan and strategize. So, macam mana rupa plan and strategi tu? Lets go!

1.Sebelum mendaftar kursus engineering di mana-mana universiti. Pastikan universiti yang menawarkan jurusan kejuruteraan itu ada record akreditasi daripada Engineering Accrediatation Council Malaysia (EAC) (http://www.eac.org.my/web/list_accredited.html) sebab akreditasi daripada EAC mendapat pengiktirafan daripada Washington Accord. So, maknanya degree universiti itu setaraf dengan US, UK, Korea, Australia dan New Zealand.

Kebanyakkan kursus kejuruteraan kat IPTA tu, sepatutnya tidak ada masalah. Sebab IPTA memang particular dengan akreditasi dari EAC ni. Tapi to be safe,just double check kat web EAC.

2.Engineering course typically ada 8 semester.

Make sure score GPA 3.00 semester 1 dan 2.

Semester 3 dan 4 start looking opportunity involve dgn persatuan pelajar.

Semester 5 dan 6 cuba jadi leader persatuan pelajar. Atau paling kurang involve lah dalam aktiviti persatuan pelajar.

2 years involvement dalam persatuan di Universiti, InsyaAllah dapat membantu banyak dalam soft skill development seseorang pelajar.

Semester 7 dan 8 fokus dengan projek akhir.

InsyaAllah, dengan cara ni, CGPA pun dapat 3.0 (2nd class upper) pastu soft skill pun dapat well develop.

3. After grad je, terus register BEM as graduate engineer. Lepas tu mintak kerja dengan company kecik² dulu. Bila kita kerja dengan company kecik, kita akan belajar banyak berkenaan operation of the company. Mana tidaknya, disebabkan company yang kecik, semua benda graduan tu kena buat.

4. Cuba kalau boleh dapatkan 1st position after grad tu as Project Engineer. Sebab apa Project Engineer? Project Engineer bukan sahaja kena apply technical skill, tapi soft skill juga. Project Engineer akan jumpa ramai orang, solve problem supplier, technical, contractual and time management.Again,bnyk experience gain disini.

5. Bila dah dapat know-how operation sebuah company, mula cari kerja baru di company Multi-national pulak supaya ada exposure dengan Multi-ethnicity working style. Dengan pengalaman yg ada dari company kecik tadi, believe me, seorang graduan itu akan rasa mudah bila bekerja di company yang besar.

6. And then, pada aku kalau dah jadi engineer tu. Jadi lah engineer yang di IKTIRAF sampai ke peringkat antarabangsa. Bila dah ada pengalaman yang cukup (lebih kurang 3-5 tahun), start pursue professional certificate macam Chartered Engineer (CEng), Professional Engineer (Ir.) dengan BEM, Professional Technologist (Ts.) dengan MBOT, Project Management Professional (PMP) dengan Project Management Institute, USA.

7.Bila dah ada professional certificate macam CEng dan Ir., prospect kerjaya semakin luas. Sudah boleh berkira2 untuk stay dalam industry dalam negara atau ke luar negara.

Oh ye.Untuk pengetahuan semua, setiap program Engineering yang di ajar di universiti dalam Malaysia, perlu ada TIGA (3) full-time Professional Engineers registered with BEM sebagai tenaga pengajar. Kalau tak ada 3 org Ir., program itu akan ada risiko tidak diiktiraf oleh EAC.

Nah…ini lagi satu peluang terbuka luas untuk engineer yang dah ada title Ir. So, kalau rasa dah boring dekat industry. Boleh lah sambung belajar Master, and then PhD untuk jadi Pensyarah dalam bidang engineering pula. Namun, ada jugak pensyarah yang tiada post-grad qualification tapi boleh diterima sebagai pensyarah. Ini disebabkan pengalaman yang luas dalam industry.

Moga entry kali ni boleh memberi manfaat kepada bakal² student engineering yang akan mendaftar di universiti tahun ini.

Sebarkan kepada yg berkenaan.


Nak Rasa Tenang Dalam Diri & Keluarga, Cuba Buat 20 Tip Ni!

Sesungguhnya dalam menjalani kehidupan ini kita mahukan hidup yang bahagia dan tenang bersama keluarga tercinta.

Oleh itu, bagaimana cara mendapatkannya?

Melalui perkongsian daripada akaun fb Bahagian Dakwah, Jakim ini ada menyenaraikan 20 kunci mendapatkan hidup yang tenang. Jom hadam satu persatu tip tersebut.

20 TIP TENANG

Solat Dan Doa

1. Solat di awal waktu dan langsung tidak meninggalkan solat lima waktu. Orang yang jaga solat, InsyaAllah Tuhan akan menjadikan jiwa kita lebih tenang dan damai.

2. Perbanyakkan doa dan mohon kepada Tuhan supaya diberi ketenangan jiwa. Doa yang sungguh-sungguh, bukan sekdar doa di media sosial atau sekadar menadah tangan sahaja.

Kawal emosi

3. Tidur awal atau tidur yang mencukupi serta mempunyai waktu rehat yang sempurna.

4. Jangan menangguhkan kerja. Kalau kerja yang terlalu banyak, buat sedikit demi sedikit sehingga siap. Susun perjalanan seharian supaya lancar dan sempurna.

5. Banyakkan senyum dan ketawa. Atau bangkitkan perasaan yang boleh membuatkan kita tersenyum seperti tengok video lawak di Youtube, baca majalah humor, imbau kenangan manis dan sebagainya.

6. Sentiasa “move on” dan lupakan kenangan pahit yang bakal membarakab semula emosi negatif sendiri.

7. Sentiasa menjadi insaf pemaaf yang sentiasa memaafkan orang lain. Biarlah orang buat jahat kepada kita, sentiasalah menjadi insan pemaaf yang tidak berdendam.

8. Jangan sesekali mencari masalah atau berbalah dengan orang lain termasuklah rakan di media sosial, ibu bapa, adik-beradik, jiran, rakan pejabat dan lain-lain. Jaga percakapan dan penulisan.

9. Kalau ada duit lebih, pergilah bercuti dalam atau luar negeri. Lagi baik kalau pergi melakukan ibadat umrah di tanah suci.

10. Sayangi binatang peliharaan, bayi, kanak-kanak dan orang tua. Sentiasa hormat kepada orang lain dan merendah diri.

11. Banyakkan bersedekah dan melibatkan diri dengan aktiviti sosial setempat.

12. Sentiasa bersyukur dengan apa yang telah kita miliki. Bukan dengan perkara yang belum kita miliki.

13. Sentiasa mencintai kerjaya atau apa yang kita buat.

14. Jangan paksa diri buat perkara yang kita tidak mampu buat. Kalau terpaksa juga buat, buatlah dengan rela dan ikhlas.

15. Sedar bahawa dunia ini adalah persinggahan. Bahawa akhirat adalah tempat yang kekal abadi.

16. Jangan berhutang. Atau kalau terpaksa berhutang juga, pastikan hutang itu tidak membelenggu hidup kita.

17. Berbelanja mengikut kemampuan. Bukan ikut kemahuan. Biar hidup sederhana. Asal jiwa tenang dan bahagia.

18. Perbanyakkan amal ibadat dan jauhi maksiat. Contohnya solat rawatib, solat Dhuha, solat Tahajud, baca Quran. Dalam masa yang sama jauhi perkara maksiat yang menjadikan jiwa kita gelisah.

19. Hadiri majlis ilmu. Belajar, belajar dan belajar.

20. Banyakkan riadah dan bersukan.

Sumber : Bahagian Dakwah, Jakim